Bible in one year - Luo Bible 2020 - January 2\n1. To thuol ne riek moloyo le duto mag bungu mane Jehova Nyasaye ochweyo. Omiyo nopenjo dhako niya, “Bende en adier ni Nyasaye nowacho ni, ‘Kik ucham olemb yien moro amora manie puodho?’ ”\n2. Dhako nodwoko thuol niya, “Wanyalo chamo olembe mag yiende manie puodho duto,\n3. makmana Nyasaye nosiemowa ni, ‘Kik ucham olemo mar yien man e dier puodhono, kendo kik umule nono to ubiro tho.’ ”\n4. Thuol nowacho ne dhako niya, “Adier ok unutho.\n5. Nikech Nyasaye ongʼeyo ni sa ma unuchame wengeu noyepi kendo unubed machal gi Nyasaye, kungʼeyo ber gi rach.”\n6. Kane dhako oneno ni olemb yien-no ne ber kuom chiemo kendo moro wangʼ kendo nyalo miyo ibed gi rieko, nokawo moko mochamo, to bangʼe nomiyo chwore ma en bende nochame.\n7. Eka wengegi noyepo kendo negifwenyo ni gin duge; kuom mano negikawo it ngʼowu kendo giumogo dugegi.\n8. Eka Adam kod chiege nowinjo dwond Jehova Nyasaye kawuotho e puodho e seche mag angʼich welo kendo ne gipondo ne Jehova Nyasaye e kind yiende manie puodho.\n9. To Jehova Nyasaye noluongo Adam mopenje niya, “In kanye?”\n10. Nodwoko niya, “Ne awinji e puodho kendo luoro nomaka nikech ne an duk, koro ne apondo.”\n11. Kendo Jehova Nyasaye nowachone niya, “En ngʼa manonyisi ni in duk? Dibed ni isechamo olemb yien mane akweri ni kik icham?”\n12. Adam nodwoke niya, “Dhako mane imiya ema nomiya olemo moko moa e yien-no kendo achamo.”\n13. Eka Jehova Nyasaye nopenjo dhako niya, “Ma en angʼo ma isetimo?” Dhako nodwoke niya, “Thuol nowuonda, mi achamo olemo.”\n14. Kuom mano Jehova Nyasaye nowacho ne thuol niya, “Nikech isetimo ma, “Okwongʼi moloyo le duto kendo gige buya duto! Ibiro lak gi bund iyi kendo ibiro chamo buru, ndalo duto mag ngimani.\n15. Kendo anaket sigu e kindi gi dhako, kendo e kind kothe gi kothi; en noto wiyi, to in to nika ofunj tiende.”\n16. Dhako to ne owachone niya, “Anamedni rem malich e kindeni mag nywol; adier ininywol nyithindo gi rem. Dwaroni nobed mana kuom chwori bende enobed gi teko kuomi.”\n17. To Adam to ne owachone niya, “Nikech ne iwinjo chiegi kendo ichamo olemb yath mane akweri ni, ‘Kik icham olembe,’ “Okwongʼ lowo nikech in, kuom tich matek, ibiro chiemo koa kuom lowo, ndalo duto mag ngimani.\n18. Enonyagni kit kuthe mopogore opogore kendo ibiro chamo alode manie thim.\n19. Inicham chiembi mana kuom luchi, nyaka idog e lowo nikech kanyo ema ne ogolie, nimar in lowo kendo lowo ema nidogie.”\n20. Adam nochako chiege ni Hawa nikech nobiro bedo min ji duto.\n21. Jehova Nyasaye noloso lewni mag pien ne Adam kod chiege kendo noumogi.\n22. Kendo Jehova Nyasaye nowacho niya, “Dhano koro osebedo machal kodwa, kongʼeyo ber kod rach. Kik yiene mondo oter lwete kendo okaw olemb ngima kendo ocham madimi odag nyaka chiengʼ.”\n23. Omiyo Jehova Nyasaye noriembe e Puodho mar Eden mondo opur lowo kamane ogole.\n24. Bangʼ kane oseriembo Adam oko, ne oketo kerubi gi ligangla mamil koni gi koni yo wuok chiengʼ mar Puodho Mar Eden mondo orit yo mochomo yadh ngima.\n1. Adam nobedo e achiel gi chiege Hawa kendo nomako ich mi nonywolo Kain mowacho niya, “Kuom ngʼwono mar Jehova Nyasaye asenywolo wuowi.”\n2. Bangʼe nonywolo owadgi miluongi ni Abel. Abel ne en jakwadh jamni to Kain ne en japur.\n3. Bangʼ ndalo moko Kain nokelo nyak mag lowo kaka misango ne Jehova Nyasaye.\n4. To Abel nokelo ringʼo machwe koa kuom achiel mag jambe makayo. Jehova Nyasaye noyie gi Abel kod misango mare,\n5. to Kain kod misango mare to ne ok oyiego. Kuom mano Kain mirima nomako kendo wangʼe nojuol.\n6. Eka Jehova Nyasaye nopenjo Kain niya, “Angʼo ma omiyo in-gi mirima? Angʼo ma omiyo wangʼi ojuol?\n7. Kitimo maber donge diyieni? To ka itimo marach to richo okichore e dhoodi, kendo ogomboni mondo okawi, to in nyaka iloye.”\n8. Eka Kain nowacho ne owadgi Abel niya, “Wadhi waba e pap oko.” To kane gin e pap, Kain nogoyo owadgi ma Abel mi onege.\n9. Eka Jehova Nyasaye nopenjo Kain niya, “Ere owadu Abel?” Nodwoke niya, “Ok angʼeyo. An jakwadhe?”\n10. Jehova Nyasaye nowachone niya, “Isetimo angʼoni? Winji! Remb owadu ywakna koa e lowo.\n11. Omiyo koro in e bwo kwongʼ kendo oseriembi e piny mosengʼamo dhoge mondo omwony remb owadu koa e lweti.\n12. Ka ipuro lowo, to ok obi nyagoni cham. Ibiro bedo ngʼat maonge kar dak mabayo abaya e piny.”\n13. Kain nowacho ne Jehova Nyasaye niya, “Kum mi miyano ohinga.\n14. Kawuono iseriemba e lowo kendo ibiro pandona wangʼi; abiro bet ngʼat maonge kar dak mabayo abaya e piny kendo ngʼato angʼata moyuda nonega.”\n15. To Jehova Nyasaye nowachone niya, “Ok kamano, ka ngʼato onegi, nochul ne kuor nyadibiriyo moloyo.” Eka Jehova Nyasaye noketo ranyisi kuom Kain mondo ngʼato moromo kode kik nege.\n16. Omiyo Kain noa e nyim Jehova Nyasaye kendo nodak e piny Nod, mantie yo wuok chiengʼ mar Eden.\n17. Kain nobedoe achiel gi chiege mi chiege nomako ich kendo nonywolo Enok. Noyudo Kain gero dala maduongʼ kendo nochako dalano nying wuode ma Enok.\n18. Enok nonywolo Irad: Kendo Irad ema ne wuon Mehujael, kendo Mehujael nonywolo Methushael kendo Methushael nonywolo Lamek.\n19. Lamek nokendo mon ariyo, achiel ne nyinge Ada to machielo Zila.\n20. Ada nonywolo Jabal, mane wuon jokwath mane odak e hembe kendo ne nigi jamni.\n21. Owadgi ne nyinge Jubal, ma en ema nokwongo chako goyo thumbe mag nyatiti gi asili.\n22. Zila bende nonywolo wuowi ma nyinge Jubal-Kain, mane jatheth chumbe duto mag mula kod nyinyo. Nyamin Tubal-Kain nyinge ne Naama.\n23. Lamek nowachone monde ariyo-ka niya, “Ada kod Zila, winjauru, un monda winjuru wechena. Asenego ngʼato, nikech nogoya, wuowi matin nikech nohinya.\n24. Ka Kain ochulne kuor nyadibiriyo to kara Lamek to nochul ne kuor nyadi piero abiriyo gabiriyo.”\n25. Adam nobedoe achiel gi chiege, kendo chiege nonywolo wuowi mi nochake ni Seth, mowacho niya, “Nyasaye osemiya nyathi machielo kar Abel mane Kain onego.”\n26. Seth bende nonywolo wuowi, kendo nochake ni Enosh. E ndalono ema ne ji ochako luongo nying Jehova Nyasaye.\n1. Angʼo momiyo ogendini chano timo marach kendo ji chano jiemo kayiem nono?\n2. Ruodhi mag piny osebiro kanyakla kendo jotelo pimo wach kaachiel, mondo giked gi Jehova Nyasaye kendo giked gi ngʼate mowir.\n3. “Giwacho ni, wachoduru nyorochegi; kendo wawit ratekegi kucha.”\n4. To Jal mobet e kom loch e polo to nyierogi anyiera, Ruoth goyonegi siboi.\n5. Eka okwerogi kokecho kendo obwogogi kopongʼ gi mirima mager, kowacho niya,\n6. “Aseketo Ruoth ma adwaro e Sayun, goda maler.”\n8. Wuoda, chik iti ni puonj wuonu, kendo kik ijwangʼ puonj mar minu.\n9. Ginibedni kaka kondo michwowo e wiyi, kendo kaka thiwni miketo e ngʼuti mondo ineri maber.\n1. Bangʼ kane osenywol Yesu e dala mar Bethlehem e piny Judea, e ndalo loch Ruoth Herode, Joma Riek moko moa yo wuok chiengʼ nobiro Jerusalem,\n2. mi openjo niya, “Ere jal mosenywol mondo obed ruodh jo-Yahudi? Ne waneno sulwene yo wuok chiengʼ kendo wasebiro mondo walame.”\n3. Kane Ruoth Herode owinjo wachno, chunye nochandore, en kaachiel gi ji duto modak Jerusalem.\n4. Kane oseluongo jodolo madongo gi jopuonj chik duto mane otelo ne ji, nopenjogi kama nowinjore nywolie Kristo, Mesia.\n5. Negidwoke niya, “E Bethlehem manie piny Judea, nikech janabi nondiko kama:\n6. “ ‘To in, Bethlehem, manie piny Juda, ok itin ngangʼ e dier jotelo mag Juda; nikech kuomi ema jatelo mabiro kwayo joga ma jo-Israel biro ae.’ ”\n7. Eka Herode noluongo ajuokego lingʼ-lingʼ, kendo ne ononogi, mi neginyise kinde nogono mane sulwe onenore.\n8. Ne oorogi Bethlehem, kowacho niya, “Dhiuru kendo umany nyathino maber. E sa ma uyudeno to duognauru wach mondo an bende adhi alame.”\n9. Kane gisewinjo wach ruoth, negichako wuodhgi mi gidhi, kendo sulwe mane oyudo giseneno yo wuok chiengʼ notelonigi nyaka nochopo mi ochungʼ ewi kama ne nyathi nitie.\n10. Kane gineno sulweno, negibedo moil.\n11. To kane gichopo ei ot, negineno nyathino kod Maria min mare, kendo negikulore piny ka gilame. Bangʼe ne giyawo mwandugi kendo negimiye mich mag dhahabu, gi ubani gi mane-mane.\n12. To kaka nosesiemgi e lek ni kik gidog ir Herode, negidok thurgi gi yo machielo.\n13. Bangʼ kane gisedhi, malaika mar Ruoth nofwenyore ne Josef e lek. Nowachone niya, “Aa malo ikaw nyathi gi min mare mondo itony idhi Misri. Dag kuno nyaka aduogni wach, nikech Herode biro manyo nyathini mondo onege.”\n14. Omiyo noa malo gotieno mi okawo nyathi gi min mare kendo nowuok modhi Misri,\n15. kuma nodakie nyaka chop tho mar Herode. Kamano gima Ruoth nowacho chon gi dho janabi nochopo kare niya, “Ne aluongo wuoda ka agolo Misri.”\n16. Ka Herode nofwenyo ni Ajuokego nosewuonde, iye nowangʼ matek, kendo nogolo chik mondo onegi nyithindo ma yawuowi duto modak Bethlehem gi mier molwore, mane hikgi ariyo kadok chien, kaluwore gi sa mane Ajuokego onyise.\n17. Eka gima Nyasaye nomiyo janabi Jeremia owacho nochopo kare:\n18. “Dwol winjore Rama, en ywak gi nduru malich, Rael ywago nyithinde kendo odagi ni ok nyal hoye, nikech gisetho.”\n19. Bangʼ ka Herode nosetho, malaika mar Ruoth nofwenyore ne Josef e lek ka en Misri kuno,\n20. kendo nowachone niya, “Aa malo ikaw nyathi kod min mare mondo idhi e piny Israel, nikech joma netemo kawo ngima nyathi osetho.”\n21. Omiyo noa malo, mokawo nyathi gi min mare, kendo nodhi e piny Israel.\n22. To kane owinjo ni Arkelao nobet e loch e piny Judea kar wuon-gi ma Herode, noluoro dok kuno. Kaka nosesieme e lek, noloko wuoth modhi e gwengʼ mar Galili,\n23. kendo nodhi modak e dala miluongo ni Nazareth. Kamano gima nowachi gi dho janabi niya, “Enoluonge ni ja-Nazareth,” nochopo kare.


Rumi 7 - Holy Bible [Luo Bible 2020] - (Rum 7)\nKoso ukia, owetena, nikech awuoyo gi joma ongʼeyo chik, ni chik otweyo ngʼato mana ka pod ongima?\nKuom ranyisi, dhako mokendi Chik otweyo gi chwore mana ka chwore pod ngima; to ka chwore otho, to ogonye e chik mar kend.\nKamano bende, ibiro luong dhakono ni jachode ka odak gi dichwo machielo ka chwore pod ngima. To ka chwore otho, to ogonye kuom chikno kendo ka dichwo machielo okende to ok kwane kaka jachode.\nKamano owetena, un bende, usetho korka chik kuom ringre Kristo, mondo koro ubed jo-ngʼat machielo, ma en Jal mosechier oa kuom joma otho, mondo eka wanyag olemo ne Nyasaye.\nNimar kane pod ringruok chikowa, chik ne chiewo gombowa maricho, kendo negitiyoe ringrewa, omiyo ne wanyago olemo makelo tho.\nTo sani, nikech wasetho ne gima notweyowa chon, mondo wabed wasumbini, ok manie bwo chik machon mondiki, to manie ngima manyien kuom Roho.\nKare koro wanyalo wacho angʼo? Chik en richo koso? Ok kamano ngangʼ! Adiera, dine ok angʼeyo gima richo en ka dine onge chik. Nimar bende dine ok angʼeyo gima chik en ka dine ok owacho niya, “Kik igombi gir wadu.”\nTo richo nokawo thuolo mane chik okelo mopidho kit gombo mayoreyore kuoma nimar ka chik onge to richo otho.\nMokwongo kane chik onge, to ne angima, to ka Chik nobiro, to richo nochier kuoma mi atho.\nNanwangʼo ni chikno, mane onego okel ngima, nolokore mokelo tho.\nNimar richo nokawo thuolo mane chik okelo, mowuonda, kendo okonyore gi chikno mondo onega.\nOmiyo Chik ler, kendo chike moketi bende ler, kendo nikare, to kendo ber.\nDibed ni gima ber ema nomiyo atho koso? Ok kamano kata matin! Richo notiyo gi gima ber, mi onega, mondo richo ongʼere malongʼo ni en angʼo. Kamano chik nyiso ni richo en gima rach moloyo.\nWangʼeyo ni Chik en gir chuny; to an ngʼat ringruok, kendo richo osengʼiewa moloka misumbane.\nGik ma atimo odhiera ngʼeyo. Nimar ok atim gik ma adwaro, to atimo mana gik ma ok adwar.\nKoro ka atimo gik ma ok adwar, to mano nyiso ni Chik ber.\nChutho, an ok ema atim gino, to richo manie iya ema time.\nAngʼeyo ni onge gimoro kata achiel maber manie iya, tiende ni, kita mar richo. Nimar an-gi gombo mar timo gima ber to ok anyal time.\nNimar ok atim gima ber ma adwaro mondo atim to asiko atimo mana gima rach.\nKoro ka atimo gima ok adwar timo, to koro an ok ema atime, to richo modak e iya ema time.\nOmiyo ayudo chikni katiyo: Ni ka adwaro timo gima ber, to apo ka rach bende ni koda.\nNimar ei chunya maiye amor gi chik Nyasaye;\nto aneno chik machielo katiyo e fuonde mag ringra makedo gi chik manie chunya, mamiyo abedo misumba Chik mar richo manie fuondena.\nMano kaka an ngʼama chandore! En ngʼa mabiro resa kuom ringruokni mar tho?\nErokamano ne Nyasaye kuom Yesu Kristo Ruodhwa! Kuom mano, an awuon gi ei pacha an misumba mar chik Nyasaye, to kuom kita mar richo, an misumba mar chik mar richo.\nRumi 1 / Rum 1\nRumi 2 / Rum 2\nRumi 3 / Rum 3\nRumi 4 / Rum 4\nRumi 5 / Rum 5\nRumi 6 / Rum 6\nRumi 7 / Rum 7\nRumi 8 / Rum 8\nRumi 9 / Rum 9\nRumi 10 / Rum 10\nRumi 11 / Rum 11\nRumi 12 / Rum 12\nRumi 13 / Rum 13\nRumi 14 / Rum 14\nRumi 15 / Rum 15\nRumi 16 / Rum 16


Be Winjruok Manie Kindi gi Jehova Otegno | Puonjruok\nSOM E Acholi Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Batak (Toba) Bengali Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Russian Dhok mar ranyisi ma Amerka Dhok mar ranyisi ma Argentinian Dholuo Drehu Dutch Efik Estonian Faransa Fijian Finnish Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Karen (S'gaw) Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kisungu Kongo Korean Krio Latvian Lithuanian Luganda Lunda Luvale Macedonia Malagasy Malay Malayalam Mambwe-Lungu Marathi Mauritian Creole Maya Mixe Mizo Mongolian Moore Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curacao) Persian Polish Portuguese Punjabi Quechua (Bolivia) Quichua (Imbabura) Romanian Runyankore Russian Samoan Sango Serbian Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\n“Suduru machiegni gi Nyasaye to en bende nosud iru.”—JAK. 4:8.\nDwaro mari maduong’ onego obed ang’o sama isomo Muma?\nAng’o momiyo in gadier ni Jehova timoga gik makare kinde duto?\nAng’o momiyo onego inyis Jehova achiel kachiel gima chandi sama ilemo?\n1. Ang’o momiyo dwarore ni warit winjruok manie kindwa gi Jehova osik kotegno?\nBE OSEBATISI kaka achiel kuom Joneno mag Jehova? Ka en kamano, to kare in gi gimoro maber miwuoro, ma en winjruok maber gi Nyasaye. Kata kamano, Satan kaachiel gi nyawo magwa nyalo miyo winjruok manie kindi gi Nyasaye okethre. Mano en gima nyalo timore ne Jakristo moro amora. Kuom mano, winjruok manie kindwa gi Jehova nyaka bed motegno ahinya kaka nyalore.\n2. (a) Gin ang’o ma nyalo nyiso ni ji ariyo nigi winjruok e kindgi? (Ne weche moler piny.) (b) Ere kaka wanyalo miyo winjruok manie kindwa gi Jehova omed bedo motegno?\n2 Winjruok me kindi gi Jehova chalo nade? Be diher ni omed bedo motegno moloyo? Jakobo 4:8 nyiso kaka inyalo timo mano kowacho niya: “Suduru machiegni gi Nyasaye to en bende nosud iru.” Ndikoni nyiso ni in kaachiel gi Jehova onego ukaw okang’. * Kaka wamedo sudo machiegni gi Nyasaye, e kaka en bende omedo sudo machiegni kodwa. Tudruok ma chalo kamano kodhi nyime kuom kinde mogwaro, miyo winjruok me kindwa gi Jehova medo bedo motegno. Gikone, osiep manie kindwa kode bedo madier chuth. Wabedo gi chir kaka ma Yesu nonyiso ka nowacho niya: “Ng’atno ma ne oora en ng’at ma nitie adier . . . An ang’eye.” (Joh. 7:28, 29) Kuom mano, wanyalo timo ang’o mondo wasud machiegni gi Jehova?\nEre kaka wanyalo wuoyo gi Nyasaye? (Ne paragraf mar 3)\n3. Ang’o momiyo wuoyo gi Jehova en gima nyalore?\n3 Wuoyo gi Jehova kinde ka kinde en gima dwarore mondo wasud machiegni kode. Ere kaka inyalo wuoyo gi Nyasaye? Iwuoyoga nade gi osiepni modak mabor kodi? Nyalo bedo ni indikonega to en be ondikoni, kendo uwuoyo e simu kinde ka kinde. Kodok korka Jehova, wajawuoyo kode seche ma walemo. (Som Zaburi 142:2.) Kae to, in bende imiyo Jehova thuolo mar wuoyo kodi sama isomo Wachne mondiki kendo iparo matut kuom gik misomo. (Som Isaiah 30:20, 21.) Omiyo, weuru wane ane kaka wuoyo gi Jehova kendo somo Muma nyalo medo tego winjruok manie kindwa kode kendo miyo obedonwa osiep madier.\nJEHOVA WUOYO KODI SAMA IPUONJORI MUMA\n4, 5. Jehova wuoyoga kodi nade sama isomo Wachne? Chiw ane ranyisi.\n4 Wang’eyo ma onge kiawa ni Muma oting’o wach Nyasaye ne dhano. Kata kamano, be Muma nyiso kaka in iwuon inyalo sudo machiegni gi Jehova? Onyiso maler. E yo mane? Sama isomo Muma pile kendo ipuonjori weche me iye, non ane kaka in iwuon ijawinjo tiend puonj mochiwo, kae to ipar kaka inyalo tiyo gi puonjgo e ngimani mapile. Timo mano nyiso ni iyie mondo Jehova owuo kodi kokalo kuom Wachne. Mano biro konyi sudo machiegni kode.—Hib. 4:12; Jak. 1:23-25.\n5 Kuom ranyisi, som kendo par matut weche ma Yesu nowacho niya: “Weuru kano mwandu magu e piny.” Kapo ni itimo kinda mondo iket wach Pinyruoth obet motelo e ngimani, ibiro winjo e chunyi ni Jehova mor kodi. To kapo ni ifwenyo ni onego itim lokruoge moko e kit ngimani mondo imed keto wach Pinyruoth obedo motelo e ngimani, ero Jehova osenyisi kama in iwuon inyalo timoe lokruok mondo imed sudo machiegni kode.—Math. 6:19, 20.\n6, 7. (a) Puonjruok Muma nyalo miyo winjruok me kindwa gi Jehova obed ma chalo nade? (b) Gombowa maduong’ onego obed ang’o sama watimo puonjruok ma marwa wawegi?\n6 En adier ni puonjruok Muma konyowa fwenyo kuonde monego watimie lokruok, to ok mano kende. Okonyowa neno gik mabeyo ma Jehova timo kod kido mabeyo ma en-go, to mano miyo wamedo here moloyo. To sama hera ma waherego medo gurore, en bende omedo herowa kendo mano miyo winjruokwa kode medo bedo motegno.—Som 1 Jo-Korintho 8:3.\n7 Kata kamano, mondo wamed sudo machiegni gi Jehova, dwarore ni wasom Muma ka wan gi paro mowinjore. Johana 17:3 wacho kama: “Ma e ngima ma nyaka chieng’, ni ging’eyi in Nyasaye makende mar adier kod jal ma ne ioro, Yesu Kristo.” Omiyo, gombowa maduong’ ok onego obed mana ng’eyo mathoth e wach Nyasaye, to en ‘ng’eyo’ Jehova e yo maber kaka ng’at mantie adier.—Som Wuok 33:13; Zab. 25:4.\n8. (a) En paro mane ma ng’ato nyalo bedogo kosomo gima Jehova notimo ne Ruoth Azaria kaka ilero e bug 2 Ruodhi 15:1-5? (b) Ere kaka ng’eyo yore Jehova nyalo konyowa golo kiawa moro amora ma wanyalo bedogo kuom gik ma otimo?\n8 Kaka wamedo ng’eyo Jehova e yo matut, chunywa ok bi chandore mokalo tong’ kapo ni wasomo gik moko ma nenorenwa ni ok notimo e yo makare. Kuom ranyisi, iwinjo nade e wi gima Jehova notimo ne Ruoth Azaria ma nolocho Juda? (2 Ruo. 15:1-5) Ne ni kata obedo ni ‘ji ne pod timo liswa kendo wang’o ubani e kuonde moting’ore,’ Azaria “notimo makare e nyim wang’ Jehova.” To e ma pod “Jehova nogoyo ruoth gi dhoho, ma nobedo jadhoho nyaka thone.” Nikech ang’o? Ndikono ok lernwa. Be mano onego ochand chunywa kata kawowa gi wuoro ni Jehova nokumo Azaria ma onge gimomiyo? Ok wabi paro kamano kapo ni wang’eyo yore Jehova e yo matut. Mano oriwo ng’eyo ni Jehova kinde duto chiwo kum e okang’ mowinjore ‘korieyo ji e yor bura.’ (Yer. 30:11) Bedo gi ng’eyo ma kamano miyo wabedo gadier ni kata obedo ni wakia gimomiyo Jehova nokumo Azaria, wang’eyo ni nong’ado bura makare.\n9. Gin weche mage ma medo leronwa gimomiyo Jehova nokumo Azaria gi tuwo dhoho?\n9 Nitie weche momedore ma wuoyo e wi Azaria ma yudore kamachielo e Muma. Ruoth Azaria bende ne iluongo ni Ruoth Uzzia. (2 Ruo. 15:7, 32) E sigana machielo ma bende wuoyo e wi wachno ma yudore e bug 2 Weche mag Ndalo 26:3-5, 16-21, wapuonjore ni kata bed ni Uzzia notimo gik makare e wang’ Jehova kuom kinde, “chunye nong’ayore, momiyo otimo mamono.” Ng’ayi nomiyo otimo tich ma jodolo kende e ma nonego otim. Jodolo piero aboro gachiel nodhi ire ka temo kwere. Uzzia nokawo wachno nade? Nonyiso kaka chunye nopong’ gi ng’ayi. ‘Mirima nomake’ gi jodologo. Kare e gini Jehova nokume gi tuwo dhoho!\n10. Ang’o momiyo ok ochuno ni nyaka lernwa gik moko duto e wi gik ma Jehova timo, to ere kaka wanyalo medo bedo gadier ni yore Jehova ni kare kinde duto?\n10 En wach mane maduong’ ma wapuonjore? Ditimo nade dine bed ni ok omed weche mamoko e Muma kaka momed e wi sigana machuok ma wasesomoni? Be diketo kiawa kabe Nyasaye ng’ado buchene e yo makare? Koso diwacho ni Muma oting’o weche moromo ma miyo wabedo gadiera ni kinde duto Jehova timo gik makare, kendo ni en e ma oketo rang’iny mar gik mabeyo kod maricho? (Rapar 32:4) Kaka wamedo ng’eyo Jehova e yo maber kaka ng’at mantie adier, hera ma waherego biro medore kendo wabiro medo geno yorege ma chop kama waneno ni ok ochuno ni wang’e weche te e wi gik moko duto motimo. Bed gadier ni herano biro medore kaluwore gi kinda ma itimo mondo ipuonjri weche ma Nyasaye nyisowa e Wachne kendo paro matut kuomgi. (Zab. 77:12, 13) Timo kamano biro miyo winjruok manie kindi gi Jehova omed bedo motegno ahinya.\nIWUOYO GI JEHOVA SAMA ILEMO\n11-13. Ere kaka wang’eyo ni Jehova winjo lamo mag ji? (Ne picha manie chak sulani.)\n11 Sama wawuoyo gi Jehova e lamo, wamedo sudo machiegni kode. Wapake, wagoyone erokamano, kendo wakwaye mondo otawa. (Zab. 32:8) To mondo winjruok ma in-go gi Jehova obed motegno, nyaka ibed gadier chuth ni owinjo lamo mag ji.\n12 Jomoko paro ni lemo en mana gima miyo wabedo gi paro mokuwe. Giwacho ni kapo ni iyie ni lamo magi osedwoki, to en kamano nikech ne iwacho gik manie pachi, mifwenyo chandruok ma in-go kae to ikawo okang’ mar manyo kony. En adier ni lamo nyalo konyi e yore ma kamago, kata kamano ere kaka inyalo bedo gadier ni Jehova winjo kwayo magi mowuok e chunyi?\n13 Ne ane wachni: Kane pok Yesu obiro e piny, noneno gi wang’e ka Jehova dwoko kwayo mag jotichne e pinyka. Kae to e kinde ma ne en e pinyka, Yesu ne lemo konyisogo Wuon mare me polo kaka nowinjo e chunye. Nitie kata kinde moro ma nolemo otieno mangima. Be dine otimo kamano ka dine ong’eyo ni Jehova ok ne winje? (Luka 6:12; 22:40-46) Be dine opuonjo jolupne kaka onego gilem ka nong’eyo ni lemo en mana gima miyo ng’ato bedo gi paro mokuwe? Ka gadier, Yesu nong’eyo maber ndi ni lemo en yo ma dhano wuoyogo gi Jehova. Kinde moro nonyiso Wuon mare kama: “Wuora, agoyoni erokamano nikech isewinja. Ang’eyo ni iwinja kinde duto.” Wan bende wanyalo bedo gadier ni Jehova “winjo kwayo mar ji.”—Joh. 11:41, 42; Zab. 65:2.\n14, 15. (a) Wayudo ber mage ka wanyiso Jehova achiel kachiel gima wadwaro? (b) Ere kaka lamo nokonyo nyaminwa moro mondo obed gi winjruok motegno gi Jehova?\n14 Ka wakwayo Jehova gimoro achiel kachiel, wanyalo neno dwoko ma Jehova miyowa, kata obedo ni seche moko odwokowa e yo ma ok nere ayanga. Sama waneno ka Jehova dwoko kwayo magwa, mano miyo wamedo yie ni entie adier. E wi mano, kaka imedo nyise weche ma iye ma chando chunyi, e kaka en bende omedo sudo machiegni kodi.\n15 Wane ane ranyisi mar Kathy. * Ok nohero ahinya tij lendo kata obedo ni ne ojadhi adhiya mar kamano. Owacho kama: “Ne ok ahero tij lendo. Ok nahero tijno gadier. Kane aritaya, jaduong’-kanyakla moro nowachona ni ogeno ni abiro bedo painia mapile momiya nyaka fom mondo apong’. Nayie bedo painia, to bende nachako wuoyo gi Jehova e lamo mondo okonya aher tij lendo.” Be Jehova nodwoko kwayoneno? Owacho niya: “Mae koro en hika mar adek chakre abed painia. Nikech atiyo gi thuolo mang’eny e tij lendo kendo puonjora gik mathoth kuom nyimine moko, asebedo kamedo lony ma an-go e tij chiwo neno. Tinde ok alend alenda mar kamano, to ahero tij lendo sidang’. To gueth maduong’ie moloyo en ni winjruok manie kinda gi Jehova osemedo bedo motegno moloyo chon.” Kuom adier, lamo mag Kathy nokonye mondo winjruok ma ne en-go gi Jehova omed bedo madier.\n16, 17. (a) En ang’o ma nyaka watim mondo warit winjruok manie kindwa gi Jehova osik kotegno? (b) En wach mane ma wabiro nono e sula ma luwo mae?\n16 Loso osiep manie kindwa gi Jehova en gima watimo e ngimawa duto. Nyaka wakaw okenge ma dwarore mondo wasud machiegni gi Nyasaye ka wadwaro mondo osud machiegni kodwa. Watimuru duto mwanyalo mondo wabed gi tudruok gi Nyasachwa kuom puonjruok Muma kendo kuom wuoyo kode e lamo. Ka watimo kamano, winjruok manie kindwa gi Jehova biro medo bedo motegno, to mano biro konyowa wanyagre maber gi tembe ma wanyalo romogo.\nBedo gi winjruok motegno gi Jehova en gima watimo e ngimawa duto (Ne paragraf mar 16 kod 17)\n17 Kata kamano, to nade kapo ni chandruoge ma wan-go osiko kata obedo ni walemo gi kinda pile ka pile? E kinde kaka mago, geno ma wan-go kuom Jehova nyalo chako dok chien. Wanyalo chako bedo gi kiawa kabe Jehova winjo lamowa adier kata kabe onenowa kaka osiepene. Wanyalo timo ang’o e kinde kaka mago ka wan gadier ni winjruok me kindwa gi Jehova otegno? Sula ma luwo mae biro chiwo dwoko mar penjono.\n^ par. 2 Winjruok e kind ji ariyo en tudruok ma gibedogo e kindgi, kendo ginyiso mano kaluwore gi kaka ng’ato ka ng’ato winjo e chunye, kendo kaka otimo gik moko ne nyawadgi. Giduto nyaka gitim gik ma miyo winjruok me kindgi odhi nyime.\nEre Kaka Inyalo Sudo Machiegni gi Nyasaye?\nInyalo bedo osiep Nyasaye.


Ngeche 13 | Bible e Intanet | New World Translation\nJo ma manyo rieko gin jo mariek (10)\nGima igeno kobudho miyo chuny bedo ma tuo (12)\nJaote ma ja adiera kelo konyruok (17)\nWuotho gi jo mariek miyo ng’ato bedo mariek (20)\nRieyo nyathi nyiso ni ihere (24)\n13 Wuoyi mariek winjo puonj mag wuon mare,+To jasunga ok winj kikwere.+ 2 Olemo ma dho ng’ato nyago miye gima ber monyalo chamo,+To jo andhoga gombo mana timbe gero. 3 Ng’at ma rito dhoge reso ngimane,+To ng’at ma ng’amo dhoge malach ochomo kethruok.+ 4 Jasamuoyo gombo gimoro gi chunye duto, to oonge gimoro,+To jakinda noyud gima chunye dwaro.+ 5 Ng’at makare osin gi miriambo,+To timbe joricho kelonegi wich-kuot kod achaya. 6 Tim makare rito ng’at ma yorene ni kare,+To richo e ma goyo ng’at marach piny. 7 Nitie ng’at ma wuondore ni en jamwandu, to oonge gimoro;+To nitie ng’at ma wuondore ni en jachan, to en gi mwandu mathoth. 8 Mwandu ma ng’ato nigo e ma waro ngimane,+To jachan onge kata gima bwogo.+ 9 Ler mar jo makare rieny maler,+To tach jo maricho ibiro negi.+ 10 Sunga kelo mana dhawo,+To jo ma manyo rieko kuom ji nobed mariek.*+ 11 Mwandu moyud mayot lal piyo,+To mwandu michoko mos mos medore ameda. 12 Ka gima igeno obudho, chuny bedo matuo,+To ka gima igeno ochopo, en yath mar ngima.+ 13 Ng’at ma ochayo puonj* biro chandore,+To ng’at ma rito chik noyud gueth.+ 14 Puonj mar ng’at mariek en soko mar ngima+Ma reso ng’ato e obadho mag tho. 15 Rieko makare miyo ng’ato yudo ng’wono,To yor ja andhoga rach. 16 Ng’at mariek paro ka pok otimo gimoro,+To ng’at mofuwo elo mana fupe.+ 17 Jaote marach donjo e chandruok,+To jaote ma ja adiera kelo konyruok.*+ 18 Ng’at ma tamore siem yudo dhier kod wich-kuot,To ng’at ma winjo ka ikwere, nomi duong’.+ 19 Gima ogen kochopo omiyo ng’ato bedo mamor,+To jo mofuwo tamore a e richo.+ 20 Ng’at ma wuotho gi jo mariek nobed mariek,+To osiep jo mofuwo biro hinyore.+ 21 Masira lawo joricho,+To gik mabeyo biro ne jo makare.+ 22 Ng’at maber weyo pok ne nyikwaye,To mwandu jaricho biro dong’ ne ng’at makare.+ 23 Puoth jachan nyago cham mang’eny,To tim ma ok kare tieke te. 24 Ng’at ma ok chwad wuode ok ohere,+To ng’at mohero wuode ok we ma ok orieye.*+ 25 Ng’at makare chiemo ma yieng’,+To i ng’at marach ni nono.+\n^ Kata, “jo ma winjo king’adonegi rieko nobed mariek.”\n^ Kata, “chik.”\n^ Kata, “chang.”\n^ Kata nyalo bedo, “rieye mapiyo.”


Tich Joote 9 - Holy Bible [Luo Bible 2015] - (TiJo 9)\nE ndalogo Saulo ne pod siemo jopuonjre mag Ruoth, kodwaro negogi. Ne odhi ir jadolo maduong’,\nmokwaye mondo ondik barua ni jodong ut lemo man Damaski, mamiye teko mar mako chwo gi mon ma oyudo kaluwo yor Ruoth, oter Jerusalem kotue.\nKane koro ochiegni chopo Damaski, nopo ka ler moa e polo ong’ang’ni molwore.\nNe opodho piny, mi owinjo ka dwol moro wachone niya, “Saulo! Saulo! Isanda nang’o?”\nEka Saulo nopenjo ni, “In ng’a, Ruoth?” Dwolno nodwoke ni, “An e Yesu ma isando!\nTo a malo, idhi Damaski kuma idhi wachonie gima onego itim.”\nJoma ne nie wuoth gi Saulo nochung’ ka dhogi omoko, ka giwinjo dwol, to ok gine ng’ato!\nSaulo noa malo, motemo yawo wang’e, to ne ok onyal neno, omiyo ne gitaye mana gi lwete, mi gitere Damaski.\nKuom ndalo adek ne ok onyal neno, kendo ne ok ochiem kata omadh gimoro.\nTo japuonjre moro ne ni Damaski, ma nyinge Anania. Ruoth nofwenyorene, moluonge ni, “Anania!” Nodwoke ni, “An ka, Ruoth.”\nEka Ruoth nowachone ni, “A malo, idhi e yo miluongo ni Yo Matir, idwar ja-Tarso moro ma nyinge Saulo, e od Judas. Olemo,\nkendo oseyudo fweny monenoe ng’at ma nyinge Anania kayieyo lwete kuome mondo ochak onen.”\nAnania nodwoke ni, “Ruoth, ji mathoth osenyisa wach ng’atni, kendo kaka notimo timbe malich mang’eny ni jogi man Jerusalem.\nBende osebiro Damaski gi teko moyudo kuom jodolo madongo mondo omak ji duto moyudo ka luongo nyingi.”\nTo Ruoth nowachone niya, “Dhi adhiya, nikech en ema aseyiere obed jatichna mondo omi ogendini ma ok jo-Yahudi, kaachiel gi ruodhi kod jo-Israel, ong’eya.\nAn awuon abiro nyise masiche duto ma obiro yudo nikech an.”\nKuom mano, Anania nodhi modonjo e odno. Noketo lwete kuom Saulo, mowachone ni, “Owadwa Saulo, Ruoth Yesu mane ofwenyoreni e yo kibiro ka, oseora iri mondo ichak inen, kendo ipong’ gi Roho Maler.”\nGikanyono gik moko machalo gi kagahla nolwar oa e wenge Saulo, mi oneno. Noa malo, mi obatise,\nkendo kane osechiemo, tekone noduogo. Kane Saulo osebet Damaski gi jopuonjre kuom kinde matin,\nnochako lando wach e ut lemo ni Yesu en Wuod Nyasaye.\nJi duto mane owinje nodhier nono, mopenjore ni, “Donge ma e jal mane sando joma lamo Yesu Jerusalem cha? Koso donge nobiro ka mana ni mondo omakgi otergi ni jodolo madongo?”\nTo Saulo nomedo yudo teko moloyo, kendo weche mane onyisogo ni Yesu e Mesia nodhiero jo-Yahudi modak Damaski nono, omiyo ne ok ginyal dwoke.\nBang’e achien, ne gipimo wach mondo ginege,\nto Saulo nowinjo gima ne gichano timone. Ne girito dhorangeye odiechieng’ gotieno,\nto chieng’ moro gotieno, jopuonjre nokete e osera, mi olore piny gie otuch e kor ohinga.\nSaulo nodhi Jerusalem, motemo riwore gi jopuonjre, to ne gitang’ kode, nikech ne ok ginyal yie ni en japuonjre adier.\nBang’e Barnaba nobiro mokawe otere ir joote. Nonyisogi kaka Saulo noseneno Ruoth Yesu e yo, kendo kaka Ruoth nosewuoyo kode, bende kaka Saulo nosewuoyo gi chir Damaski e nying Yesu.\nBang’ mano, Saulo nobet kodgi Jerusalem, kendo nowuotho kodgi kuonde duto kolando Wach Maber gi chir e nying Ruoth.\nNowuoyo gi jo-Yahudi maluwo tim jo-Grik, kendo nogoyo kodgi mbaka, to ne gitemo mondo ginege.\nKana owete ofwenyo wachno ne gikowo Saulo Kaisaria, mi giore Tarso.\nKamano kanyakla mar jo-Kristo manie piny Judea duto gi Galili kod Samaria noyudo kue. Roho Maler nokonyogi, mi gidoko motegno, kendo gimedore, ka giluoro Nyasaye.\nPetro to ne wuotho kuonde duto kolando Wach Maber, kendo chieng’ moro nodhi limo jo-Nyasaye mane odak Luda.\nNonwang’o ng’at moro kuno ma nyinge Ainea, mane osebedo jaathany kuom higni aboro, kanindo mana e pien.\nPetro nowachone niya, “Ainea, Yesu Kristo ema changi! A malo, iban pieni!” Gikanyono Ainea noa malo.\nJi duto modak Luda gi Sharon nonene, mi olokore oyie kuom Ruoth.\nBende ne nitie japuonjre moro manyako Jopa, ma nyinge Tabitha. (Dho Grik to luongo nyingeno ni Dorka, tiende ni Nyakech.) Ne osiko kotimo timbe mabeyo, kendo okonyo joma odhier.\nTo e ndalogo noyudo tuo ogoye, mi otho. Ne olwok ringre, mi opiele e ot manie gorofa malo.\nTo kaka Jopa ne chiegni gi Luda, jopuonjre nowinjo ni Petro ni kuno, omiyo ne gioro ji ariyo ire, ka gikwaye ni, “Kiyie, to bi irwa mak ideko.”\nPetro noa malo modhi kodgi, kendo kane ochopo kuno notere e ot manie gorofa malo cha. Mond liete duto nochung’ bute kaywak, kendo nyise lewni mane Dorca osetwang’o kane pod ongima.\nTo Petro nogologi oko giduto, mi ogoyo chonge piny, olemo. Eka nowichore mochomo nyako mothono, mi owacho niya, “Tabitha, a malo!” Tabitha noyawo wang’e, kendo kane oneno Petro, nobet piny.\nPetro norieyo bade, momako lwete, kendo okonye chung’. Eka noluongo mond liete kod jo-Nyasaye mamoko, mi omiyogi Tabitha kangima.\nWach gima notimoreno nolandore e Jopa duto, mi ji mathoth noyie kuom Ruoth.\nPetro nomedo bet Jopa kuom ndalo mang’eny, kodak gi ng’at moro ma janyong’ piende ma nyinge Simon.


Wusyep Bwore tikin Got MATYU 3\n(Mak 1.2-8, Luk 3.1-18)\n1 Ŋup uku pe, Jon tikin Baptais nal moi gungurar ŋaiye nato provins Judia pe, kin ŋanange nalaŋatme wusyep tikin Got. 2 Mat 4.17, Mak 1.15Kin ŋanange na, “Yimbilme ŋoihmbwaip yusme pupwa. Detale, lemame tikin moihlaꞌ si nat sehei.” 3 Ais 40.3Jon kin miyeꞌ ŋaiye profet Aisaia ŋanange wusyep me kin. Profet Aisaia ŋanange na,\nMiyeꞌ ende kin gal gal ŋanange wusyep gan na tas moi gungurar\nŋaiye mitiŋ pakai.\nPe kin ŋanange na, “Yende miꞌmiꞌ me yaŋah me Lahmborenge,\nyiche yihyete yaŋah me kin ŋaiye ka bwore yelme!”\n4 2Ki 1.8Hihyilih Jon ŋaiye gah pe, tinge yenge yuwor waih kamel ende.* Yuwor kamel taꞌe yuwor hos. Wusyep ŋaiye hihyilih topoꞌe ŋai Jon pe, kin nalaŋatme ŋaiye kin profet ende taꞌe Elaija ŋaiye somohonme. Kin terŋeme mwah ŋap gah mondom kin. O ŋai kin pe, ki ŋono sipit topoꞌe wiŋe yihim ŋaiye yarp syipsyap. 5 Lenge miyeꞌ tuweinge lalme ŋaiye yatme kin pe, tinge yase moi embere Jerusalem yat, topoꞌe provins Judia lalme, topoꞌe moi lalme ŋaiye sai sehei me mih Jordan. 6 Tinge yanange yoworꞌe yember pupwa ŋaiye tinge yende pe, kin gihyeꞌe lenge pinip na gah mih Jordan.\n7 Mat 12.34, 23.33Kom ŋupe ŋaiye kin ŋetekeꞌe lenge Sadyusi topoꞌe lenge Farisi wula yatme kin ŋaiye ka gihyeꞌe lenge pinip pe, kin ŋana lenge na, “Yip lenge talah tikin hwaŋ pupwa. Lahmende ŋana yip ŋaiye yip de pa jirnge tupwaihme ŋoihmbwaip nihe tikin Got ŋaiye ka ot? 8 Pa yasamb lenge yarp bworere yip no, ka sisyeme nange yip si yimbilme ŋoihmbwaip yip. 9 Jon 8.33Yukur pa ŋoiheryembe yil yoto ŋoihmbwaip yip tuꞌe leꞌe, ‘O Abraham kin yai loumwah poi kili. Taꞌe luku pe, poi si bwore bwarme mal ŋembep tikin Got.’ Ŋam mana yip bwore mise! Got tatame ŋaiye ka ende ŋeser eꞌe ka tuꞌe ŋaiye ŋambaih talah tikin Abraham. 10 Mat 7.19Hei, yisyunde! Ŋim ŋeser si ŋende miꞌmiꞌ ŋanar ŋaiye ka gine lou eteme lou tehei. Lou lalme ŋaiye yukur teŋei esep bworerme pe, ka jene yiche yil yunuh nih.\n11 Ŋam jaih yip pinip pakaiye masamb yip wutuꞌ taꞌe ŋaiye yip si yimbilme ŋoihmbwaip. Kom miyeꞌ ŋaiye ka ot gunde ŋam pe, ka jih yip Yohe Yirise topoꞌe nih. Miyeꞌ ŋaiye ka ot gunde ŋam pe, bongol kin nengelyembe ŋam. Ŋam yukur miyeꞌ bwore tatame ŋaiye ma mungul ŋihip hiꞌ kin. 12 Kin ŋende miꞌmiꞌ narp ŋaiye ka iyarꞌe lenge miyeꞌ tuweinge ŋaiye bwore angaꞌme lenge pupwa. Ka ende ŋahilyeh tuꞌe miyeꞌ wah ŋaiye ŋendere me kakah esep, topoꞌe gurngur hoporonge. Kin nember kakah esep ŋaiye bwore nato yokoh ŋai kin. Kut ŋaiye gurngur topoꞌe hoporonge pe, ka esekeh el nih ŋaiye riri sai nyermbe nyermbe. Yukur ka oip.”\n(Mak 1.9-11, Luk 3.21-22)\n13 Ŋup uku pe, Jisas nase moi jeheinge nato distrik Galili nat nal mih Jordan ŋaiye Jon ka gihyeꞌe pinip me kin. 14 Kom Jon plihe bunjenge ŋoihmbwaip kin ŋanange na, “Nin na pingih pinip me ŋam. O detaꞌe lai ti ni natme ŋam?” 15 Pe Jisas nungwisme wusyep kin na, “Kom ŋaiye tukwini pe, osme ŋaiꞌe ŋaiꞌe ka el gunde tuꞌe luku. Ŋaiye ya mende tuꞌe luku pe, ka el gunde ŋaiꞌe ŋaiꞌe lalme ŋaiye Got ŋasande.” Taꞌe luku pe, Jon ŋenerme wusyep kin. 16 Ŋupe ŋaiye Jisas nambaꞌe pinip miꞌe no, kin nasme pinip nate ŋanah. Pe moihlaꞌ ginir pe, kin ŋetekeꞌe yipihinge tikin Got nate gah taꞌe jesumbihnip ŋaiye narp anah kin. 17 Stt 22.2, Sng 2.7, Ais 42.1, Mat 12.18, 17.5, Mak 1.11, Luk 9.35Miꞌe pe, tinge yisande wusyep diꞌ ende nase moihlaꞌ nat ŋanange na, “Leꞌe talah bwore ŋam pe, ŋam mende niharar topoꞌe hriphrip me kin ŋembere supule.”\n3.2 Mat 4.17, Mak 1.15\n3.3 Ais 40.3\n3.4 2Ki 1.8\n*3.4 Yuwor kamel taꞌe yuwor hos. Wusyep ŋaiye hihyilih topoꞌe ŋai Jon pe, kin nalaŋatme ŋaiye kin profet ende taꞌe Elaija ŋaiye somohonme.\n3.7 Mat 12.34, 23.33\n3.9 Jon 8.33\n3.10 Mat 7.19\n3.17 Stt 22.2, Sng 2.7, Ais 42.1, Mat 12.18, 17.5, Mak 1.11, Luk 9.35


Image Gallery obama jokes\nImage Gallery: obama jokes\nBest Barack Obama Jokes - Top 10 Best Quotes\nObama Jokes Archives ⋆ UFP NEWS\nMichelle Obama jokes with Jay Leno – CNN Political Ticker - CNN ...\nBarack obama, Jokes and Presidents on Pinterest\n1000 images about unfortunately on Pinterest | Jokes, America and ...\n1000 images about Obama humor on Pinterest | Jokes, Presidents ...\nJay Leno's Best Obama Jokes - ObamaForDummies.com\nObama Jokes Racist | Kappit\nOBAMA'S JOKES - COMPILATION [inspirational speech,funny,comedy ...\nThose weren't lies, they were jokes.... (unemployment, health care ...\nPresident Obama at the White House Correspondents Dinner | Best ...\nJokes, Barack obama and Funny jokes on Pinterest\nUsing our free SEO "Keyword Suggest" keyword analyzer you can run the keyword analysis "obama jokes" in detail. In this section you can find synonyms for the word "obama jokes", similar queries, as well as a gallery of images showing the full picture of possible uses for this word (Expressions). In the future, you can use the information to create your website, blog or to start an advertising company. The information is updated once a month.\nobama jokes - Related Image & Keywords Suggestions\nThe list of possible word choices used in conjunction with 'obama jokes'\nList of the most popular expressions with the word 'obama jokes'\nmean obama jokes\nobama jokes and cartoons\nthanks obama jokes\nfunny anti- obama\ndirty obama jokes\nobama joke poster\nobama jokes 2015


mildred awuor April 15, 2010 at 2:43 pm\napenjo tedo atudo ite nade jaluo\nAnyango May 3, 2010 at 10:54 am\nAbe amore neno website joluo…omora makia.\nJuma John Juma June 11, 2010 at 12:15 pm\nJo dalawa piny sani wich kuot maduong’, iyudo nyako odhi tedo to onyal tedo kaka kuon to ring’o ko tedo to kado otimo nyando.Mine man gi jo tich puonj uru nyiu tedo.Chiemb luo mit ndii.\nmnyorej August 29, 2010 at 10:50 am\nAdwaro nge’yo kaka ng’ato ne nyalo kendo e kinde mag luo machon mag kwerewa\nNyambita October 26, 2010 at 1:37 pm\nA dwaro jal mar nyalo nywoma.An nyako adak Dar es salaam\nRose nyar Ugunja December 10, 2010 at 12:17 pm\nNyisa uru kaka itedo remo gi obwolo mar alando\nEmma Obura March 31, 2011 at 10:54 pm\nKawuono ang’eyo ni agoko en ang’o. Bende nitie ng’ato ma ong’eyo kaka inyalo loso mor nyaluo ka ok idak Kenya? Gima jo loka luongo ni improvise?\nfrancis okech August 7, 2014 at 10:38 pm\nka ne akendo nar athol gi nyathi manyako mane asenyuome bang higni auchiel to ne oringo ma odar gi giot nyaka sani higni abiriyo nyani ne nyasaye okawo ma awinjo awinja ni jodala gi duaro ni mondo adhi ayik ringre itimo nango?\nNancy juma September 4, 2015 at 12:22 pm\nAmor kodu duto owetena


Wakawuru dhako man gi chwore kaka ranyisi: Chik kend otueye kuom chwore ka pod chwore ngima. To ka chwore otho, to ogonye kuom chik mane otueye kuom chwore. To ka odhi odak gi dichwo moro ka chwore pod ngima, to iluonge ni dhako materore. To ka chwore otho to chik ok otueye. En thuolo omiyo ka ng’at machielo koro okende, to ok en dhako materore.\n mi onyisogi niya, “Ka ng’ato oriembo chiege, mi okendo dhako machielo, to oterore. Kamano bende, ka dhako oweyo chwore, mi oyie ng’at machielo okende, to oterore.”\n “Usewinjo ni ne owachi e ndalo machon ni, ‘Kik iterri.’ An to awachonu ni, ka ng’ato orango dhako, mi ogombo, to oseterore kode e chunye. Kuom mano, ka wang’i ma korachwich ema teri e richo, to gole oko iwite kucha, nikech ber wito fuoni achiel, moloyo wito dendi duto e mach mak tho. To ka lueti ma korachwich ema miyo itimo richo, to ng’ade oko iwite kucha, nikech ber wito fuoni achiel, moloyo wito dendi duto e mach mak tho. “Bende ne owachi niya, ‘Ng’at moriembo chiege, to nyaka mi chiegeno barup weruok.’ An to awachonu ni, ng’at moriembo chiege nikech wach moro amora ma ok mana wach terruok, miyo chiegeno bedo jaterruok. To bende ng’at mokendo dhako ma chwore oriembo, en bende oterore.\n Donge ung’eyo ni joketho ok noyud gueth mar Loch Nyasaye? Kik uwuondru, to nyaka ung’e ni jochode kata joma lamo nyiseche manono, kata joma terore, kata chwo materore gi chwo wetegi, kata jokuo, kata jogombo, kata jomer, kata joma ketho nying ji, kata jomecho, ok noyud gueth mar Loch Nyasaye. To kamano e kaka moko kuomu ne chalo! To koro osepwodhu kuom richo, kendo owalu ubed jo-Nyasaye, bende osemi ubet e winjruok gi Nyasaye e nying Ruoth Yesu Kristo, kendo kuom teko mar Roho mar Nyasachwa. Ng’ato nyalo wacho ni, “Anyalo timo gimoro amora ma ahero.” Ee, mano nyalo bedo adier, to kik igal ni gik moko duto mitimo gin gik mowinjore. Adier, anyalo wacho ni, “Anyalo timo gimoro amora mahero”, to ok anyal yie mondo gimoro amora oloka misumbane. Ng’at machielo bende nyalo wacho ni, “Chiemo en mar ich, kendo ich en mar chiemo.” Ee, to Nyasaye notiek gik moko ariyogo duto. To ringruok ok ochue ni terruok, to en mar Ruoth, kendo Ruoth en mar ringruok. Nyasaye nochiero Ruoth, kendo wan bende obiro chierowa gi tekone. Donge ung’eyo ni ringreu gin fuond Kristo? Koro dakaw fuond Kristo mondo alok fuond dhako ma jachode adier? Ooyo, mano ok nyalre! Koso ok ung’eyo ni ng’ama oriwore gi dhako ma jachode doko ringruok achiel kode? Muma wacho niya, “Ji ariyogo doko ringruok achiel.”\n Jaduong’ jo-Yahudi moro nopenjo Yesu niya, “Japuonj! In, in g’ama ber. Koro ere gima onego atim mondo ayud ngima mochwere?” To Yesu nodwoke ni, “Ang’o momiyo iwacho ni an ng’ama ber? Onge ng’ama ber, mak mana Nyasaye kende. Donge ing’eyo chike, mawacho ni, ‘Kik iterri, kik ineki, kik ikwal, kik ihang wach,’ kendo ni ‘Luor wuoru gi meru’?”\n Donge uneno ka gik moko duto madonjo e dho dhano kadho e iye, kendo wuok oko? To gik mawuok e dho dhano a mana e chunye, kendo mago ema miyo odoko jaketho, nikech chuny dhano ema paro maricho nitie, mamiyo otimo gik maricho, kaka nek gi terruok gi wuowo gi kuo gi miriambo, kod kuoth. Mago e gik mamiyo dhano doko jaketho. To ka ng’ato ochiemo ka ok ologo e yo ma chik dwaro, to mano ok mi odok jaketho.”\n mi giwacho ni Yesu niya, “Japuonj, dhakoni ojuk rando, ka terore! To Chik mane Musa omiyowa wacho ni dhako ma kamano nyaka go gi kite, mi tho. In to iwacho ang’o?” Ne giwacho kamano nikech ne gidwaro wach moro ma digidonjne go. To Yesu nolung’ore piny, mondiko e lowo gi lith lwete. To kane jogo omedo penje wachno, noting’o wiye, modwokogi niya, “Ng’ato kuomu ma pok otimo richo ema mondo okwong ogoye gi kidi!” Eka nochako olung’ore, mondiko e lowo. To kane giwinjo gima owacho, ne gia kanyo achiel achiel chakre joma dongo nyaka joma tindo, mi Yesu kende ema nodong’, ka dhakono ochung’ bute. Yesu noting’o wiye, mopenjo dhakono niya, “Nyarwa, ekegi? Onge kata achiel modong’ mondo ong’adni bura?” Dhakono nodwoke ni, “Ooyo, Jaduong’ onge ng’ato modong’.” Eka Yesu nokone ni, “Kata an bende ok ang’adni bura. Dhiyo, to kik ichak itim richo kendo.”]\n To koro adwaro dwokou kuom weche mane undiko. Nupenja ka en gima ber mondo ng’ama dichwo kik bed gi dhako. To adwokou kama: Kaka tem mar terruok ng’eny ahinya, ber mondo ng’ato obed gi chiege owuon, kendo dhako bende obed gi chwore owuon. Dichwo nyaka tim ni chiege gik moko duto kaka owinjore otimne, kendo dhako bende nyaka tim ni chwore kamano. Dhako ok oloyo ringre owuon, to mak mana chwore ema oloyo. Kamano, dichwo bende ok oloyo ringre owuon, to mak mana chiege ema oloyo. Kik utuonru gima owinjore, mak mana ka uwinjoru e kindu uwegi kuom kinde matin mondo uyud thuolo mar lemo. Eka bang’e uchak ubed kaachiel, nono to Satan otemou nikech ok unyal ritoru. Awachonu kamano mana ka aketonu parona to ok amiu chik. To agombo ni ji duto da obedo kaka an, to kata kamano ng’ato ka ng’ato nigi michne owuon moa kuom Nyasaye, achiel e yorni, kendo moro e yo machielo. To awacho ni joma ok okendo gi joma ok okendi kod mond liete ni ber ka gibet abeta ka an. To ka ok ginyal ritore, to ber mondo gikendi kata okendgi, nikech kend ber moloyo owruok gi gombo. To agolo chik kuom joma okendo gi joma okendi, to gima awacho ok en chikna awuon, to en chik Ruoth mawacho ni, “Dhako ok onego owe chwore, kendo dichwo bende ok onego riemb chiege.” To ka dhako oweyo chwore to onego osik mak okende, kata mondo odog ni chwore. To kuom jomoko duto modong’, to Ruoth ok wuoye, to an ema awuoyoe kama: Ka owadwa moro nigi dhako, ma ok oyie kuom Kristo, kendo dhakono oyie dak kode, to kik oriembe. Kamano bende, ka dhako moyie kuom Kristo nigi dichwo ma ok oyie, to dichwogno oyie dak kode, to kik dhakono weye. Mano en kamano nikech dichwo ma ok oyie owal ni Nyasaye nikech chiege ma oyieno, kendo dhako ma ok oyie kuom Kristo bende owal ni Nyasaye nikech chwore moyieno. Ka da ni ok kamano, to nyithindu da ok obedo mag Nyasaye. To ka jal ma ok oyie ema dwaro pogore gi jaode, to jaode mondo oweye aweya oa. Wach ma kamano ok otueyo owadwa kata nyaminwa. To Nyasaye oseluongou, un joma oyie, mondo udag e kue. In dhako moyie, ing’eyo nadi kata dires chwori? Koso in dichwo moyie, ing’eyo nadi kata dires chiegi? Ber mondo ng’ato oti gi mich mane Nyasaye opogone, kendo obed mana kaka ne en kane Nyasaye oluonge. Mano e gima apuonjo e kanyakla duto mar jo-Kristo. Kapo ni Nyasaye noluongo ng’ato kosetere nyangu, to kik odwar mondo obed ka ng’at ma ok oter nyangu. Kamano bende ng’at mane oluongi ka ok oter nyangu kik dwar mondo otere nyangu, nikech koda oter ng’ato nyangu, koda ok oter, to mano chalre, to gima duong’ en mana rito chik Nyasaye. Ng’ato ka ng’ato onego obed mana kaka ne en kane Nyasaye oluonge. Ne in misumba kane Nyasaye oluongi koso? Mano kik chandi, to kinyalo yudo kinde mar bedo thuolo, to ber mondo itim kamano. Ng’ama Ruoth oluongo ka misumba en ng’at Ruoth, ma osemiyo thuolo. Kamano bende e kaka ng’at ma Kristo ka ni thuolo en misumba Kristo. Nyasaye nong’iewou mochulo nengou, omiyo kik ubed wasumb ji. Owetena, ng’ato ka ng’ato onego bed gi Nyasaye mana kaka ne en kane Nyasaye oluonge. To kuom joma ok okendo gi joma ok okendi to awachoe kama: Aonge gi chik ma Ruoth omiya mondo aketnigi, to anyisou mana parona kaka ng’ama ng’wono mar Ruoth osetimo ng’ama ogen. Aparo ni kaka chandruok nitie e kindeni, ber mondo ng’ato osik kaka en. In gi dhako koso? Ka kamano, to kik uweru kode. To ka ionge gi dhako, to kik idwar mondo ibedgo. To kata kamano, ka ikendo to ok iketho, kendo nyako bende ka okendi, to ok oketho. To joma kamago none masira e pinyni, kendo daher resou kuom mano. Owetena, awachonu kamano nikech ndalo modong’ nok, omiyo chakre kawuono, joma nigi mon mondo obed ka joma ongego, kendo joma ywak mondo obed ka joma ok ywagi. Joma nigi mor bende obed ka joma ok nigi mor, kendo joma ng’iewo gik moko mondo obed ka joma ok gin weg ma giseng’iewogo. Bende joma konyore gi mwandu mag piny mondo obed ka joma ok konyrego, nikech pinyni kadho, kaachiel gi gige duto. Adwaro ni mondo ubed maonge gi parruok. Ng’at ma ok okendo osiko paro mana wach Ruoth, kaka dobed malong’o ni Ruoth. Ng’at mokendo to paro mana wach piny, kaka dobed malong’o ni chiege, omiyo parone opogore ariyo. Nyako ma ok okendi paro mana wach Ruoth. Odwaro ni mondo obed ng’at Ruoth gi ringre kod chunye bende. Dhako mokendi to paro mana weche piny, nimar odwaro bedo malong’o ni chwore. Awachonu wechegi nimar adwaro konyou. Ok atem ketonu chik matek, to adwaro mana ni mondo utim gik mabeyo kendo mowinjore, kutiyo ni Ruoth gi chunyu achiel ma ok uparo gima chielo. Kapo ni ng’ato oneno ni otimo marach ni nyako mowinjorego ni odwaro kendo, nikech ok onyal ritore, to ber mondo okend nyakono. Ok oketho kotimo kamano. To ka oketo chunye motegno, maonge gima ochune, to otimo maber moloyo ka ok okendo nyakono. Emomiyo ng’ama okendo nyako mane giwinjorego otimo maber, to ng’ama ok okendo nyako mane giwinjorego otimo gima ber moloyo. Chik otueyo dhako ndalo duto ma chwore pod ngima, to ka chwore osetho, to en gi thuolo mondo ng’ama ohero okende. To ng’ama okendono nyaka bed ja-Kristo. To aparo ni dobed gi mor moloyo kosiko mak okende. Mano e parona, kendo aparo ni an bende an gi Roho mar Nyasaye.


Gik ma Dwarore Kuom Raia mag Pinyruoth—Dwaro Tim Makare mar Nyasaye | Pinyruodh Nyasaye\nPinyruodh Nyasaye Locho!\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Batak (Karo) Batak (Toba) Bicol Bislama Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Cibemba Cinyanja Croatian Czech Dangme Danish Dhok mar ranyisi ma Amerka Dholuo Drehu Dutch Efik Estonian Ewe Faransa Fijian Finnish Fon Ga Georgian German Greek Guarani Gun Haitian Creole Hausa Hebrew Herero Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kabiye Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kisungu Kongo Korean Kwangali Kwanyama Laotian Latvian Lingala Lithuanian Lunda Luvale Macedonia Macua Malagasy Malay Malayalam Maltese Mauritian Creole Maya Moore Myanmar Ndebele Ndebele (Zimbabwe) Ndonga Nepali Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curacao) Polish Portuguese Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tiv Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urhobo Venda Vietnamese Wallisian Waray-Waray Wolaita Xhosa Yoruba Zande Zapotec (Isthmus) Zulu\nKoracham: Jo-Bethel ma Brooklyn chamo Krismasgi mogik e higa mar 1926; korachwich: Ji fwenyo ni Joneno mag Jehova timo gik moko e yo mopogore\nKARE MAR 3\nGik ma Dwarore Kuom Raia mag Pinyruoth—Dwaro Tim Makare mar Nyasaye\nPAR ane ni ikadho ka jirandi kendo ifwayone lweti. Isefwenyo ni nitie kaka osebedo konono yo mutimogo gik moko gi joodi. En bende ofwayoni kae to oluongi. Openjo niya: “Ang’o momiyo un upogoruga?” Kae to idwoke niya: “Itemo wacho nang’o?” Kae to owachoni niya: “Un Joneno mag Jehova, donge? Upogoru gi ji ahinya. Kata dinde mamoko be upogorugo nikech ok utim nyasi ma gitimo, ok udonjru e lweny kod siasa. Onge ng’ato kuomu ma madho ndawa. In be ka ang’iyo joodi, to aneno ka gin gi timbe mabeyo ahinya. Ang’o momiyo upogoru kama yawa?”\nPenjogo ok kawwa gi wuoro nikech wang’eyo maler gimomiyo wapogore: Wariwo lwedo Pinyruodh Nyasaye. Yesu piedhowa kinde duto nikech en Ruodhwa. Okonyowa mondo waluw ndache to mano e momiyo watimo gik moko e yo mopogore gi kaka ji timo e piny marachni. E kare mar adekni, wadwaro neno kaka Pinyruodh Mesia osebedo ka piedho jotich Nyasaye kendo pwodhogi mondo gilam Nyasaye e yo moyiego, gibed gi timbe maler, kendo gitim gik moko e yo mochanore. Timo mago duto miyo Jehova duong’.\nMA YUDORE KAE\nSULA MAR 10\nRuoth Piedho Joge Mondo Gilam Nyasaye e Yo Moyiego\nBe nitie tudruok moro amora e kind Krismas gi msalaba?\nSULA MAR 11\nKaka Ipiedhowa Mondo Wabed gi Timbe Maler—Bedo Maler Nikech Nyasaye Ler\nChakre higa mar 1914, jo Nyasaye osegeno ahinya gima rangeye kod kuonde moyang ne jorit e hekalu ma ne Ezekiel oneno e fweny ochung’ne.\nSULA MAR 12\nOganda Mochan Maber ma Tiyo ne “Nyasach Kuwe”\nMuma ok pim bedo mochanore gi bedo ma ok ochanore to opimo bedo mochanore to kod kuwe. Ang’o momiyo? Ere kaka wachno mulo Jokristo e kindewagi?\nSULA MOKWONGO “Pinyruodhi Mondo Obi”\nSULA MAR 2 Onyuol Pinyruoth e Polo\nKARE MOKWONGO Adiera mag Pinyruoth—Chiwo Chiemb Chuny\nSULA MAR 3 Kaka Jehova Elo ne Ji Dwache\nSULA MAR 4 Jehova Noting’o Nyinge Malo\nSULA MAR 5 Ruoth Nochiwo Ler Momedore e Wi Pinyruoth\nKARE MAR 2 Lando Wach Pinyruoth—Lando Wach Maber e Piny Ngima\nSULA MAR 6 Joyal Wach Pinyruoth—Gichiwore ma Onge Achune\nSULA MAR 7 Yore mag Yalo Wach Maber—Tiyo gi Yore Duto ma Nyalore Mondo Yal ne Ji\nSULA MAR 8 Gik Mitiyogo e Yalo—Loso Buge ma Konyo Ji Mopogore Opogore Duto\nSULA MAR 9 Nyak ma Yalo Wach Pinyruoth Kelo—‘Puothe Ochiek Moromo Keyo’\nKARE MAR 3 Gik ma Dwarore Kuom Raia mag Pinyruoth—Dwaro Tim Makare mar Nyasaye\nSULA MAR 10 Ruoth Piedho Joge Mondo Gilam Nyasaye e Yo Moyiego\nSULA MAR 11 Kaka Ipiedhowa Mondo Wabed gi Timbe Maler—Bedo Maler Nikech Nyasaye Ler\nSULA MAR 12 Oganda Mochan Maber ma Tiyo ne “Nyasach Kuwe”\nKARE MAR 4 Buche ma Pinyruoth Osebedo ka Loyo—Tiyo gi Chik Sirkal e Siro Ratiro mar Wach Maber\nSULA MAR 13 Kaka Joyal Wach Pinyruoth Osebedo ka Tero Kes Maggi e Kot\nSULA MAR 14 Makruok gi Sirkal mar Nyasaye Kende\nSULA MAR 15 Kedo ne Ratiro mar Lamo\nKARE MAR 5 Puonj ma Pinyruoth Chiwo—Kaka Ruoth Tiego Joge\nSULA MAR 16 Chokruok ne Lamo\nSULA MAR 17 Tiego Joyal Wach Pinyruoth\nKARE MAR 6 Siro Tij Pinyruoth—Gero Kuonde Lamo kod Chiwo Kony e Kinde Masira\nSULA MAR 18 Kaka Wayudo Pesa ma Wasirogo Tije mag Pinyruoth\nSULA MAR 19 Tij Gedo ma Miyo Jehova Duong’\nSULA MAR 20 Konyo Joma Oyudo Masira\nKARE MAR 7 Singo mag Pinyruoth—Loso Gik Moko Duto Obed Manyien\nSULA MAR 21 Kaka Pinyruodh Nyasaye Biro Tieko Jowasike Duto\nSULA MAR 22 Kaka Pinyruoth Miyo Dwach Nyasaye Timore e Piny\nText Yore mag golo buge mag digital Pinyruodh Nyasaye Locho!


1 Samuel 26 - Kutsal Incil [İncil HADI 2017] - (1Sam 26)\nJo-Zif nodhi Gibea ir Saulo ma giwachone niya, “Donge Daudi opondo ewi got Hakila momanyore gi Jeshimon?”\nEka Saulo nodhi mwalo e piny motimo ongoro e Zif, nodhi gi joge alufu adek, jo-Israel moyier, mondo odwar Daudi kuno.\nSaulo noloso kambine but yo man e got Hakila momanyore gi Jeshimon, Daudi to ni kama otwo ma otimo ongoro. Kane oneno ni Saulo noseluwe kuno,\nne ooro jombetre mane ongʼeyo ratiro ni Saulo nosechopo.\nEka Daudi nowuok modhi kuma Saulo nojotie. Noneno kama Saulo gi Abner wuod Ner ma jatend jolwenje, noyudo osenindoe. Saulo ne nindo ei kambi, ka jolweny olwore.\nDaudi nopenjo Ahimelek ja-Hiti gi Abishai wuod Zeruya, mowadgi Joab niya, “Ngʼama biro dhi koda mwalo e kambi ir Saulo?” Abishai nowacho niya, “Abiro dhi kodi.”\nDaudi gi Abishai nodhi ir jolweny gotieno, Saulo nonindo kanyo e kambi kochwoyo tonge piny yo ka wiye. Abner gi jolweny nonindo kolwore.\nAbishai nowachone Daudi niya, “Kawuono Nyasaye oseketo jasiki e lweti. Koro yiena mondo achwowe dichiel gi tonga; ok abi chwowe diriyo.”\nTo Daudi nowachone Abishai niya, “Kik inege! En ngʼa manyalo keto lwete kuom ngʼat Jehova Nyasaye mowir ma ok oket ne bura?”\nNowacho niya, “Akwongʼora gi nying Jehova Nyasaye mangima, ni Jehova Nyasaye owuon ema nonege; kata ndalone chiengʼ moro nochopi mi otho kata nodhi e lweny mi notho kuno.\nTo Jehova Nyasaye ok diyiena ni mondo ater lweta kuom ngʼat Jehova Nyasaye mowir. Koro kaw tongʼ gi puga mar pi machiegni gi wiye kaeto wadhi.”\nOmiyo Daudi nokawo tongʼ kod puga mar pi mane nitie machiegni gi wi Saulo kendo negidhi. Onge ngʼama nonenogi kata mane ongʼeyo wachno, bende onge ngʼama ne ochiewo. Giduto ne ginindo, nikech Jehova Nyasaye nomiyogi nindo matut.\nEka Daudi nongʼado modhi loka machielo mochungʼ ewi got kuma bor; ne odhi mochwalore kodgi; ne nitie thuolo malach e kindgi.\nNopenjo jolweny kod Abner wuod Ner niya, “Bende unyalo dwoka, Abner?” Abner nodwoke niya, “In ngʼa maluongo ruoth?”\nDaudi nopenjo Abner niya, “Donge in ngʼama dichwo? To ere ngʼama chal kodi e Israel? Angʼo momiyo ne ok irito ruodhi ma en ruoth? Ngʼato nobiro mondo oneg ruodhi ma ruoth.\nGima isetimo ok ber. Akwongʼora gi nying Jehova Nyasaye mangima ni in kod jogi uwinjoru gi tho, nikech ne ok urito ruodhu ma ngʼat Jehova Nyasaye mowir. Ranguru anena, ere tongʼ mar ruoth gi puga mar pi mane nitiere machiegni gi wiye?”\nSaulo nochamo dwond Daudi mowacho niya, “Mano en dwondi Daudi wuoda?” Daudi nodwoke niya, “Ee mano dwonda ruodha ma ruoth.”\nKendo nomedo wacho niya, “Angʼo momiyo ruodha lawo jatichne? Angʼo masetimo, rach mane madimi abed jaketho?\nKoro ruoth ma ruodha oyie owinj weche ma jatije wacho. Ka diponi Jehova Nyasaye ema thuya kodi, to madoyie okaw misango. To ka dipo ni ji ema timo mano to mondo okwongʼ-gi e nyim Jehova Nyasaye! Koro giseriemba mondo kik ayud girkeni ma Jehova Nyasaye omiya kagiwacho ni, ‘Dhi iti ne nyiseche mamoko.’\nKoro yie mondo remba kik oo piny kuma bor gi kama Jehova Nyasaye nitie. Ruodh Israel osewuok mondo odwar kikun mana kaka ngʼato dwaro winyo e gode.”\nEka Saulo nowacho niya, “Asetimo marach, omiyo duogi, Daudi wuoda. Nikech ne ineno ni ngimana ber kendo owinjore bedie kawuono. Ok nachak atem mondo ahinyi kendo. Adieri asetimo tim ngʼat mofuwo kendo aseketho marach.”\nDaudi nodwoko niya, “Tongʼ mar ruoth eri ni ka. Or achiel kuom yawuowi obi oome.\nTo Jehova Nyasaye chiwo pok ne ngʼato ka ngʼato moromore gi ratiche gi timne makare. Kawuono Jehova Nyasaye nochiwi e lweta to ne ok anyal keto lweta kuom ngʼat Jehova Nyasaye mowir.\nMana kaka ngimani nelongʼona kawuono, mad ngimana bende bed malongʼo ni Jehova Nyasaye mondo oresa e chandruok duto.”\nEka Saulo nowachone Daudi niya, “Mad gwedhi wuoda Daudi; ibiro timo gik madongo adieri inilochi.” Bangʼ mano Daudi nodhi yore, to Saulo nodok dala.


Bible in one year - Luo Bible 2015 - December 1\n1. To jonabi mag miriambo bende nowuok kuom oganda Nyasaye e ndalo mokadho. Kamano bende e kaka jopuonj mag miriambo biro wuok kuomu. Ginikel ling’ling’ puonj mag miriambo maketho ji, kendo ginikwed kata mana Ruoth mane owarogi, mi gimi tiekgi piyopiyo nono.\n2. Kata kamano, ji mang’eny noluw timgi mag anjawo, kendo ji nowuo marach kuom Yor Adiera, nikech timbegigo.\n3. Kuom gombo chamo gik malang’, jopuonj mag miriambo nokaw giu gi weche mag wuond. To jang’ad bura oseng’ado buchgi chon! Kum ema oritogi, kendo ng’ama biro tiekogi ok nindi!\n4. Nyasaye ne ok oweyo malaika mane oketho mak okumo, to nowitogi e mach ma ok tho, kuma otuegie e mudho gi nyororo ka girito Chieng’ Bura.\n5. Bende Nyasaye ne ok oweyo piny machon mak otieko, kane okelo ataro e piny joricho, to noreso mana Nowa, mane jaland Wach Makare, kod ji mamoko abiriyo.\n6. Nyasaye nokumo mier mag Sodom gi Gomora, kowang’ogi, mi gilokore buru. Kamano nolokogi ranyisi mar gima biro timore ni joma ok oluoro Nyasaye.\n7. Lut to noreso nimar ne en ng’at maber, kendo chunye ne chandore ahinya nikech tim anjawo mag joma timbegi richo.\n8. Ng’at makareno nodak e kind jogo, kendo pile ka pile nowinjo kendo oneno gik ma gitimo, omiyo chunye nochandore ahinya kuom timbegi mag dwanyruok.\n9. Kamano waneno ni Ruoth ong’eyo reso joma oluore kuom tem mochomogi, kendo ong’eyo keto joricho e kum nyaka chop Chieng’ Bura,\n10. to moloyo jogo matimo dwaro mag ringruok kuom gombo mochido, kendo chayo teko mar Nyasaye. Jopuonj mag miriambo nigi chir, kendo wang’gi tek, bende ok giluoro yanyo joma nigi duong e polo.\n11. To kata mana malaika man gi teko kod nyalo moloyogi, to ok donjnigi gi weche maricho e nyim Ruoth.\n12. To jogo chalo gi le maonge rieko, mane onywol mana ni mondo omaki kendo onegi. Giwuoyo marach kuom gik ma gikia, omiyo gin bende notiekgi mana ka le maonge rieko.\n13. Giniyud pok mar richo, kar richo ma gisetimo. Timo gik ma gombogi dwaro odiechieng’ alanga ema miyogi mor. Ka gichiemo kodu to gikelonu wichkuot, kendo gimiyo nyingu kethore, ka giowore gi timbegi mag wuond!\n14. Wengegi rango mon mana gi gombo maricho, kendo gombo ma gin-go mar dwaro timo richo ok rum. Giywayo joma yiegi yomyom, gitero e richo, bende chunygi ong’iyo gi gombo gik moko. Gin joma okuong!\n15. Giseweyo yo ma oriere tir, mi gilal, nimar giseluwo mana yor Balaam wuod Boer, mane oketo chunye kuom yudo pok mar tim maricho.\n16. To kanyna mamomo nowuoyo gi dwond dhano, kokwero janabino kuom kethone, mi otieko neko mare.\n17. Jogo chalo gi sokni maonge pi, kendo gichalo gi ong’ueng’o ma yamb koth riembo. Gin, gima okannigi en mana mudho mandiwa.\n18. Giwuorore gi weche manono, kendo kuom gombo mag ringruok gihoyo joma dwaro tony kaa kuom joma timbegi nono.\n19. Gisesingore ni jogo ni gibiro miyogi thuolo, to gin giwegi gin wasumbini mag gik makelo kethruok, nimar ng’ato doko misumba gimoro amora moloyo chunye.\n20. Ka ji osetony e kethruok mar pinyni nikech ging’eyo Ruodhwa kendo Jawarwa Yesu Kristo, to eka gichako giduodore e kethruok, mi kethruok makogi, to ngima ma gibedogo achien doko marach moloyo ngima mane gin-go mokwongo.\n21. Dine obedonigi maber ka dine ok ging’eyo yo makare, moloyo ng’eyogo, to bang’e gidok chien giweyo chik maler mane omigi.\n22. Osetimorenigi mana kaka ngero wacho ni, “Guok odok nang’o ng’okne,” kendo ni, “Ngurue moselwoki odok ng’ielore e chuodho.”


Bunge – Page 2 – Sky Fm\nKweth mar jonjore mag The 42 Brothers monjo jodak ma West Nyakach\nKweth ojende ma omanore kod gi lweny. Photo courtesy By Jowi Raymond. Jodak e kar chung’ od bura ma Nyakach, Ward no ma West Nyakach koro to odak koda luoro malich kaluwore gi monj ma kinde ka kinde ma osebed ka ichwalo koda kweth jonjore moko e aluora makono. Kweth ma oyang njinge kaka The […]\nKaunti ma Kisumu gikone to obedo kaunti mar adek ma koro opuodho chik ma yie mondo Kisumu obed jokanyo e duol makelo kanyakla kauntis 14 e weche oala koda dongruok mong’ere kaka The Lake Region Economic Block. Duol onogo mar LREB en manomachano tego wechego mag ohala ekind kauntisgo ka log tich maduong biro bedoe […]\nMCA ma Kisumu obalo gi jalno mane oriko chung’ eloo spika\nOd Bura ma Kisumu e kinde twak. Photo courtesy. By Jowi Raymond. Weche ne ochako omuoch kendo e od bura ma Kisumu e kinde chak twak mag od burano tok kweth moko mag MCAs ne kwedo mokalo okang’ mane okaw koda spika mar od burano Migosi Onyango Oloo kuom miyo thuolo achiel kuom MCAs go […]\nger kambi loso rech kisumo\nBy Jowi Raymond. Kaunti ma Kisumu kokalo kuom od bura margi koro dwaro mondo okenge mong’ith keti e chiero kendo gero kambi ma biro loso rech e chumy boma ma Kisumo. Mae ne jotim kokalo kuom twak mane opedh e od burano koda ma en MCA ma South west Kisumu Migosi Erick Agolla ma dwaro […]\nONGE CHUDO MA BALANG’ E BUDGET MANE OD BURA MA KISUMU OMEDO NE JAPINY\nBy Jowi Raymond Tend kaunti ma Kisumu okwedo mabor moko kuom weche ma osebedo ka fuong’ore ni kokalo e od bura ma Kisumo ne jorik ochuogo omenda moko mabalang’ e budget madhitayo kauntino e hik omenda mar 2018/2019. Kane olero wechegi, ma en MCA ma Kolwa East ma bende en jakom mar kamiti mochung’ ne […]\nOd Bura ma Kisumu By Jowi Raymond Okenge mag od bura ma Kisumu kelo twak mar thicho oko jokanyo ariyo e duol mochung’ ne ndiko kaachiel kod tayo tije mag od burano (Assembly service Board) koro to oyudo ng’ikruok tok spika mar od burano Migosi Onyango Oloo ne golo ng’eto e wii burano. Kane ogolo […]\nBy Jowi Raymond. Yuaruok e wii kamiti ma onego rang weche budget ma awiye (Quarterly budget) e od bura ma kisumu pod medo mana jimbore e kinde ma jood burago ne okwedo mokalo chik mane ogol koda spika mar chiwo lipot mar omenda mondo timne puotho koda kamiti mar omenda. Kane ochiwo ng’ur mare ma […]\nTULO E OD BURA MA KISUMO….\nBy Jowi Raymond Chenro mag twak e od bura ma Kisumu orochore mokalo odhiambo makawuono tok twak ne pedhi mar temo thicho oko spika mar od bura no Migosi Onyango Oloo. E chenro mapile mag twak e od bura no, twak mane ochan twagie ne en mar riembo e tich jokanyo 2 mag duol mochung’ […]\nbills ma dhi tayo kaunti ma kisumo ogik chwal e od burano ma Kisumo\nOmenda mar dongruok Milion 30 e Wards ma Kisumu ogik or.\nOd Bura ma Kisumu e kinde twak. By Jowi Raymond. MCAs e kaunti Assembly ma Kisumu, okwa ni joyie okao kindegi makende e rango lipot ma ochwal kod migao mar weche omenda e kauntino e yango ka moko kuom tije dongruok ma opuodhi e lupot onogo gin e mago mane gichwalone apisi migao onogo mar […]


Un Rowere, Teguru Yie Maru | Puonjruok\nOhinga mar Jarito—Gocho mar Puonjruok | Septemba 2016\nSOM E Acholi Afrikaans Albanian Amharic Angolan Sign Language Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Finnish Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Taiwanese Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Dutch Efik Estonian Ewe Faransa Fijian Finnish Fon Ga Georgian German Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indian Sign Language Indonesian Isoko Italian Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kisungu Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lithuanian Luganda Lukhonzo Lunda Luvale Macedonia Malagasy Malay Malayalam Mambwe-Lungu Marathi Maya Mbunda Mingrelian Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curacao) Persian Polish Portuguese Punjabi Quechua (Bolivia) Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nUn Rowere, Teguru Yie Maru\n“Yie en . . . neno gik migenogo kata obedo ni ok negi gi wang’.”—HIB. 11:1.\nWENDE: 41, 69\nGin gik mage mag timo nonro minyalo tiyogo mondo iteg yie mari?\nAng’o momiyo bedo gi chenro mar somo Muma duto en gima ber?\nEn paro mane ma biro konyi sama iwuoyo gi jomoko e wi Nyasaye kod chuech?\n1, 2. En pek mane ma rowere romogo e kindegi, to en okang’ mane ma ginyalo kawo mondo ginyagre gi pekno?\nNYAMINWA moro ma rawera modak e piny Britain ne jaklasgi moro owachone kama: “Ne ok apar ni in be inyalo yie kuom Nyasaye.” Owadwa moro modak e piny Germany nondiko niya: “Jopuonjna nenoga ni gik ma Muma wacho e wi chuech gin mana sigendni mochuogi. Omiyo, chunygi ok chandgi ka nyithindo oyie ni gik moko nosieko kendgi.” Nyaminwa moro modak e piny France nowacho niya: “Jopuonjwa nobuok ahinya ka ne gifwenyo ni kare nitie nyithindo moko ma pod oyie kuom Muma.”\n2 Kapo ni in rawera ma tiyo ne Jehova, kata pod ipuonjori e wi Jehova, be iyudoga ka seche moko idwaro ni iyie gi puonj mar ni gik moko nosieko kendgi kar keto yie mari kuom Jachuech? Ka en kamano, nitie okenge minyalo kawo mondo iteg yie mari. Achiel kuom okengego en tiyo gi rieko ma Nyasaye nomiyi mar pogo weche ma yore yore kendo riekono biro konyi. Riekono biro riti kuom puonj mag jopiny ma nyalo ketho yie mari.—Som Ngeche 2:10-12.\n3. Wadwaro nono ang’o e sulani?\n3 Yie madier otenore kuom ng’eyo Nyasaye e yo makare. (1 Tim. 2:4) Omiyo sama ipuonjori Wach Nyasaye kod bugewa malero Muma, kik isomgi asoma awiye awiye. Ti gi rieko ma in-go mar pogo weche mondo gik misomo odonjni. (Mat. 13:23) We wane ane kaka timo kamano nyalo konyi tego yie mari kuom Nyasaye kaka Jachuech kaachiel gi Muma. Nitie gik mang’eny ma nyiso gimomiyo onego wayie kuom Jachuech kod gimomiyo onego wayie kuom Muma.—Hib. 11:1.\nKAKA INYALO TIEGO YIE MARI\n4. Ang’o momiyo wacho ni Nyasaye nitie kata ni gik moko nosieko kendgi dwaro ni ng’ato nyaka bed gi yie, to en ang’o monego watim?\n4 Be jomoko osenyisi ni giyie gi puonj mar ni gik moko nosieko kendgi nikech puonjno otenore kuom sayans, to wacho ni Nyasaye nitie otenore kuom bedo gi yie? Ji mang’eny nigi parono. Kata kamano, ber mondo wapar wachni: Bed ni ng’ato wacho ni Nyasaye nitie kata ni gik moko nosieko kendgi, gima duong’ en ni ng’ato nyaka bed gi yie. E yo mane? Onge ng’at moseneno Nyasaye kata ma noneno ka ichueyo gik moko. (Joh. 1:18) Bende, onge ng’ato ang’ata moriwo nyaka josayans moseneno ka gimoro lokore ma bed machielo. Onge ng’ato ang’ata moseneno ka nyang’ lokore ma bed sibuor. (Ayub 38:1, 4) Kuom mano, waduto nyaka wanon maber gik ma nyiso ni gima wayiego en adier kendo rieko mar pogo weche ma yore onego okonywa chopo e paro mowinjore. Jaote Paulo nowuoyo e wi chuech ka nondiko kama: “Kido ma [Nyasaye nigo] ma dhano ok nyal neno, ma gin tekone mochwere kod duong’ ma en-go kaka Nyasaye, osebedo ka nyisore maler chakre chuech piny ka dhi nyime, nimar ginenore e gik ma nochueyo. Omiyo, dhano ok nyal wuondre ni gikia.”—Rumi 1:20.\nSama iwuoyo gi jomoko, ti gi gige timo nonro momiwa ma yudore e dhok miwinjo (Ne paragraf mar 5)\n5. Gin gik mage mag timo nonro ma osemiwa mondo okonywa tiyo gi pachwa?\n5 Muma wacho niya: “Kuom yie wanyalo [ng’eyo] ni ndalogo ne ochan kare kokalo kuom wach Nyasaye.” (Hib. 11:3) Mano tiende ni wanyalo ng’eyo gima nyalo bedo matek ne jomoko ng’eyo maler. Omiyo, joma dwaro ng’eyo wach moro nyaka ti gi pachgi, to ok mana wengegi gi itgi kende. Riwruok mar oganda Jehova nigi gik mathoth ma nyalo konyowa timo nonro. Yie motegno ma wan-go nyalo konyowa ‘neno’ Jachuechwa ma en Nyasaye ma ok ne gi wang’. (Hib. 11:27) Gige timo nonrogi oriwo vidio ma wiye wacho ni Maajabu ya Uumbaji Yanafunua Utukufu wa Mungu, brosua ma wiyegi wacho ni Uhai—Ulitokana na Muumba?, Maswali Matano Muhimu Kuhusu Chanzo cha Uhai, kod buk ma wiye wacho ni Je, Kuna Muumba Anayekujali? Gasedewa bende miyowa chiemb chuny ma konyowa. Gaset mar Amkeni! oting’oga weche mag josayans kod jomamoko ma lero gimomiyo tinde giyie kuom Nyasaye. Sula ma wachoga ni “Je, Ni Kazi ya Ubuni?” nyisoga gik miwuoro ma wanyalo neno e chuech. Josayans temoga mana kopo gigo.\n6. Gin ber mage ma wabiro yudo ka watiyo gi gik ma omiwa, to in iwuon gigo osekonyi nade?\n6 Owadwa moro ma jahigni 19 modak Amerka nowuoyo e wi brosua ariyo ma waneno malogo kowacho kama: “Brosua ariyogo osekonya ahinya. Asesomogi nyading’eny.” Nyaminwa moro modak France nondiko niya: “Sula ma wachoga ni ‘Je, Ni Kazi ya Ubuni?’ moraga ndi! Sulago nyiso ni joyasans temoga kopo gik mochue to pod ok ginyal kopo ma gichop e okang’ ma nochuego gigo.” Owadwa moro gi jaode modak e piny South Africa ma nigi nyathi ma jahigni 15 wacho kama: “Sama nyarwa oyudo gaset mar Amkeni! okwongoga somo sula ma wiye wacho ni ‘Mahojiano.’” To nade in? Be itiyoga gi gik ma omiwagi? Ginyalo konyi ma yie mari bed kaka yien ma tiendene ogurore motegno. Mano biro miyo ichung’ motegno kata sama iromo gi puonj mag miriambo.—Yer. 17:5-8.\nKAKA INYALO BEDO GI YIE KUOM MUMA\n7. Ang’o momiyo Nyasaye dwaro ni iti gi nyaloni mar paro?\n7 Be en gima rach bedo gi penjo moko ma chandi e wi Muma? Ooyo! Jehova dwaro ni ‘iti gi nyaloni mar paro’ mondo ibed gadier ni Muma owuok kuome. Ok odwar ni iyie ayie gi Muma mana nikech jomoko oyie kode. Omiyo, ti gi rieko mar pogo weche mondo ing’e Muma e yo maber. Gik ming’eyogo biro konyi mondo ibed gi yie motegno. (Som Jo-Rumi 12:1, 2; 1 Timotheo 2:4.) Achiel kuom yore minyalo ng’eyogo Muma en nono adimba weche moko ma diher ng’eyo kuome.\n8, 9. (a) Gin weche mage ma jomoko ohero puonjore? (b) En ber mane ma jomoko oseyudo kuom paro matut e wi gik ma gipuonjore?\n8 Jomoko oseyiero mar puonjore weche ma nokor kata nono kabe Muma wacho adier kaluwore gi gik ma johistori kod josayans wacho. Achiel kuom weche ma nokor minyalo nono yudore e bug Chakruok 3:15. Ndikono otudore gi wach maduong’ ma Muma wuoye ma en ni, Nyasaye biro tiyo gi Pinyruodhe mondo onyis ni en ema en gi ratiro mar bedo jaloch e piny gi polo kendo obiro keto nyinge obed maler. Ndiko achielno nyiso kaka Jehova biro tieko chandruoge duto ma dhano osebedogo chakre puodho mar Eden. In iwuon inyalo puonjori nade weche manie bug Chakruok 3:15? Yo achiel minyalo timogo kamano en chano ndiko mamoko ma lero kaka wechego biro chopo. Moko kuom ndikogo nyiso ni Nyasaye nolero mos mos kaka chenro ma yudore e ndikono ne dhi chopo kod joma nodhi tiyogo mondo weche ma nokorgo ochop kare. Neno kaka ndikogo otudore adimba biro konyi ng’eyo ni jonabi kod joma nondiko Muma ‘nota gi roho maler.’—2 Pet. 1:21.\n9 Owadwa moro modak Germany nondiko niya: “Wach Pinyruoth e wach maduong’ ma iwuoye e Muma duto. Mano en adier kata obedo ni Muma ne ondik gi chwo 40. Thothgi nodak e kinde mopogore opogore kendo ne ok ging’ere e kindgi giwegi.” Nyaminwa moro modak e piny Australia ne mor kod kaka noler tiend Pasaka e sula mar puonjruok ma yudore e Ohinga mar Jarito ma Desemba 15, 2013. Pasaka otudore gi weche manie Chakruok 3:15 kod biro mar Mesia. Nondiko niya: “Sulano noyawo wang’a mokonya neno kaka Jehova ber miwuoro. Kaka noketo chenro mar Pasaka ne Jo-Israel kod kaka Yesu nochopo wechego nomora sidang’. Sama nasomo, naling’ga matin mondo apar matut e wi kaka Pasakano ne en gima duong’!” Ang’o momiyo nyaminwano ne winjo kamano? En nikech noparo matut kuom weche ma nosomo kendo ‘wechego nodonjone.’ Mano notego yie mare kendo nomiyo omedo sudo machiegni gi Jehova.—Mat. 13:23.\n10. Nikech jondik Muma ne wacho adier, ere kaka mano miyo wabedo gi yie motegno kuom weche ma ne gindiko?\n10 Gimachielo ma nyalo tego yiewa en nono kaka chwo ma nondiko Muma ne gin jochir kendo ne giwacho adier. Jondiko ma kindego nohero pwoyo jotendgi kod sirkandegi to ne ok giwach gik maricho ma jogo ne timo. Kata kamano jonabi mag Jehova to ne wacho adier kinde duto. Ne giwacho ayanga gik maricho ma joggi kod ruodhigi notimo. (2 We. 16:9, 10; 24:18-22) Bende, ne ok gipando richogi giwegi kaachiel gi richo ma jotich Nyasaye mamoko notimo. (2 Sa. 12:1-14; Mar. 14:50) Owadwa moro modak e piny Britain nowacho kama: “Yudo joma wacho adiera kamano tek. Mae miyo wamedo bedo gadier ni Muma en buk mowuok kuom Jehova.”\n11. Ere kaka rowere nyalo medo hero puonj mabeyo manie Muma?\n11 Nikech Muma nigi puonj mabeyo ma tayowa, ji mang’eny oyie ni weche manie iye nokudh gi much Nyasaye. (Som Zaburi 19:7-11.) Nyaminwa moro ma rawera modak Japan nondiko niya: “Sama joodwa tiyo gi puonj manie Muma, mano miyo wabedo mamor. Wabedo gi kuwe, winjruok, kod hera.” Puonj mag Muma konyowa mondo kik wuondwa gi puonj mag miriambo kod timbe mag juok motueyo ji mang’eny e pinyni. (Zab. 115:3-8) Be puonj mag dhano ma wacho ni Nyasaye onge chocho pach ji e yo moro amora? Puonj mar ni gik moko nosieko kendgi miyo ji lamo chuech kar mondo gilam Jehova ma nochueyo gigo. Joma wacho ni Nyasaye onge wacho ni dhano nyalo kelo ngima maber. Kata kamano, ka warango gik ma dhano osetimo, onge gimoro amora ma nyiso ni ginyalo miyo ngima obed maber.—Zab. 146:3, 4.\nKAKA INYALO LERO NE JOMOKO YIENI\n12, 13. En yo mane maber minyalo tiyogo e wuoyo e wi chuech kata Muma ka in gi joklas weteni, jopuonju, kata jomamoko?\n12 Sama ilero ne jomoko gik ma iyiego e wi chuech kod Muma, ere kaka inyalo timo mano e yo maber? Mokwongo kik irikni paro ni ing’eyo gik ma jomoko oyiego. Jomoko oyiega ni gik moko nosieko kendgi to komachielo bende gineno ni Nyasaye nitie. Giparo ni gik ma nosieko kendgigo e ma Nyasaye notiyogo e chueyo gik mopogore opogore. Jomoko oyie ni gik moko nosieko kendgi nikech gineno ni ka dine bed ni puonjno ok en adier, di koro ok puonj wechego e skul. Jomoko to oseweyo bedo gi yie kuom Nyasaye nikech gik maricho ma dinde timo. Omiyo, sama iwuoyo gi ng’ato e wi kaka ngima nochakore, ber none kitiyo gi penjo komondi. Kwong ing’e gima oyiego. Ka imiye thuolo kendo ichikone iti, en bende obiro winji.—Tito 3:2.\n13 Ka ng’ato omonji kodwaro ng’eyo gimomiyo iyie ni Nyasaye nochueyo gik moko, inyalo tiyo gi rieko mondo imiye thuolo mar leroni paro ma en-go. Nyise mondo olerni kaka ngima nochakore ka onge Jachuech. Inyalo wacho ni kapo ni ngima nosieko kende, ne dhi dwarore ni gima nokwongo osiekono omedre kogolo mamoko machal kode. Profesa moro ma puonjo sayans nowacho ni mondo gima kamano otimre, moko kuom gik madwarore gin (1) gima chalo gi pien mondo oum gimachielo momedoreno, (2) gino nyaka bed gi nyalo mar yudo teko kendo tiyo gi tekono, (3) nyaka obed gi ng’injo moting’o weche e wi kaka obiro chalo kendo dongo, to mar (4) nyaka obed gi ng’injo ma nigi nyalo mar loso gik mamoko machal kode. Nomedo wacho kama: “Nono kata mana kaka nochue gik matindo tindo, en gima kawo ng’ato gi wuoro.”\n14. Inyalo timo nang’o kapo ni ineno ni ok iikori wuoyo e wi puonj mar gik moko nosieko kendgi kata wuoyo e wi chuech?\n14 Kapo ni ineno ni ok iikori wuoyo gi ng’ato e wi puonj mar ni gik moko nosieko kendgi kata wuoyo e wi chuech, inyalo tiyo gi yo ma Paulo notiyogoni. Nondiko niya: “Ot ka ot nigi ng’at mogere, to jal ma ne ogero gik moko duto en Nyasaye.” (Hib. 3:4) Yorno nyalo tiyo maber nikech okonyo ng’ato oti gi pache. Ot nyaka bed gi ng’at mariek ma nogere. Bende inyalo yiero tiyo gi achiel kuom bugewa ma lero wachno. Nyaminwa moro notiyo gi brosua ariyo ma ne osewach e paragraf motelo mondo okonygo jal moro ma ne wacho ni Nyasaye onge, kendo ni gik moko nosieko kendgi. Bang’ juma achiel kama, jalno nowacho niya: “Sani koro ayie ni Nyasaye nitie.” Nochako puonjore Muma kendo sani en owadwa mosebatisi.\n15, 16. Inyalo tiyo gi yo mane sama iwuoyo gi ng’ato e wi Muma, to gima duong’ monego ipar en mane?\n15 Inyalo tiyo gi yore ma wanenogo kapo ni iwuoyo gi ng’at ma nigi kiawa e wi Muma. Tem ane nono gik moyiego kod weche manie Muma ma nyalo more. (Nge. 18:13) Kapo ni ohero gik modok korka sayans, onyalo winji ka isomone kuonde ma nyiso ni Muma wacho adier e wi sayans. Jomoko nyalo mor ka gineno weche ma nyiso ni Muma wacho adier e wi weche mokor kod histori. Kata inyalo wachone puonj mag Muma ma tayowa kaka ma Yesu nopuonjo e twak ma nogolo e wi got.\n16 Gima duong’ monego ipar en ni idwaro chopo e chunygi to ok loyogi gi wach. Omiyo chik iti malong’o. Penj penjo mowinjore kendo wuo gi muolo kod luor to ahinya ahinya ka iwuoyo gi joma dongoni. Kitimo kamano, ginyalo chiwo luor e wi paro ma in-go. Bende, gibiro neno ni kare itimo nonro matut wi gik miyiego. Mano en gima rowere mathoth pok otimo. Ok ochuno ni nyaka idwok joma ok oikore winji kata ma dwa mana jari.—Nge. 26:4.\nMED TEGO YIE MARI\n17, 18. (a) Ang’o ma nyalo konyi mondo imed tego yie mari? (b) En penjo mane ma wabiro nono e sula maluwo mae?\n17 Bedo gi yie motegno oriwo gik mathoth moloyo mana ng’eyo weche moko e Muma. Omiyo puonjri Wach Nyasaye e yo matut mana kaka ng’at ma manyo mwandu mopandi. (Nge. 2:3-6) Ti maber gi gik mamoko momiwa ma yudore e dhok miwinjo kaka Watchtower Library e DVD, LAIBRARI E INTANET, kaachiel gi Fahirisi kata Buk Makonyo Joneno mag Jehova e Timo Nonro. Bende bed gi chenro mar somo Muma duto. Inyalo timo kamano kuom higa achiel. Onge gima nyalo miyo wabed gi yie motegno mopogore gi somo Muma. Jarit-alwora moro noparo kinde ma ne en rawera mowacho niya: “Gima nokonya bedo gadier ni Muma en Wach Nyasaye ne en some oduto. Sigendni ma ne asomo e Muma ka ne pod atin naduogo awinjo tiendgi maber ka asebedo maduong’. Mano e ma nochwala mondo achak timo dongruok.”\n18 Un jonyuol, un e ma un gi ting’ maduong’ mar konyo nyithindu otim dongruok e winjruokgi gi Nyasaye. Ere kaka unyalo konyogi mondo gibed gi yie motegno? Sula maluwo mae biro wuoyo wi wachno.\n‘Kik Lueti Nyosre’\nDhi Nyime Kedo Matek Mondo Iyud Gueth mag Jehova\nSiro Wach Maber e Nyim Jotelo Madongo\nBe Yo Mirwakorigo Miyo Nyasaye Duong’?\nYud Ber Kuom Luwo Kaka Jehova Tayowa e Kindegi\nJonyuol, konyuru nyithindu mondo gibed gi yie\nText Yore mag golo buge mag digital OHINGA MAR JARITO—GOCHO MAR PUONJRUOK Septemba 2016\nOHINGA MAR JARITO—GOCHO MAR PUONJRUOK Septemba 2016\nRowere Moko Wuoyo e Wi Yie Kuom Nyasaye


Tich Joote 15 - Holy Bible [Luo Bible 2020] - (TiJo 15)\nTich Joote 15\nJomoko moa Judea nobiro Antiokia kendo negipuonjo jowete kagiwacho niya, “Ka ok oteru nyangu kaluwore gi chik mane Musa opuonjo to ok unyal yudo warruok.”\nWachni nomiyo Paulo gi Barnaba odhawo kodgi matek ka kwerogi kuom puonjgino. Omiyo noyier Paulo gi Barnaba, kaachiel gi joma oyie mamoko, mondo gidhi nyaka Jerusalem gine joote gi jodongo kuom wachno.\nKanisa nokowogi, kendo kane oyudo gidhi, ka gikadho e dier Foinike kod Samaria, neginyiso ji kaka joma ok jo-Yahudi bende ne yudo warruok. Wachno nomiyo owete odoko mamor.\nKane gichopo Jerusalem, kanisa kaachiel gi joote kod jodongo norwakogi, kendo neginyisogi gik moko duto ma Nyasaye nosetimo, kotiyo kodgi.\nTo jo-Farisai moko moyie kuom Kristo nochungʼ mowacho niya, “Joma ok jo-Yahudi nyaka ter nyangu kendo nyaka gilu chike Musa.”\nJoote gi jodongo noketo bura mondo giwuo kuom wachno,\nkendo bangʼ kane gisewuoyo amingʼa, Petro nochungʼ malo mowachonegi kama: “Owetewa, ungʼeyo kaka kinde mosekalo Nyasaye noyiero e dieru mondo joma ok jo-Yahudi owinj Injili mi giyie kuom Yesu, ka an awuon ema ayalonegi.\nNyasaye owuon mongʼeyo chuny ji, nonyiso ni oyie kodgi, ka nomiyogi Roho Maler, mana kaka wan bende nosemiyowa.\nNe ok otimonigi gima opogore gi ma notimonwa, nikech gin bende nopwodho chunygi kuom yie.\nKa en kamano, to koro marangʼo udwaro temo Nyasaye, kuketo jok mapek e ngʼut jopuonjre ma wan kata kwerewa ne ok nyal tingʼo?\nJi duto nolingʼ ka Paulo gi Barnaba ne hulonegi kuom honni gi ranyisi ma Nyasaye nosetimo e kind joma ok jo-Yahudi, kotiyo kodgi.\nKane gisetieko wuoyo, Jakobo nochungʼ mowuoyo kowacho niya, “Winjauru, owetena.\nSimon osenyisowa kaka Nyasaye nokwongo olimo joma ok jo-Yahudi, kokawo joge owuon e diergi.\nWeche mane jonabi okoro bende siro wachni mana kaka ondiki niya,\n“ ‘Bangʼ mano anaduogi kendo, mi ager kendo od Daudi mosepodho. Anachak ager kuondene momukore, mi alose obed maber,\nmondo omi ji duto omany Jehova Nyasaye, kaachiel gi ogendini duto miluongo gi nyinga, Ruoth Nyasaye mane omiyo,’\nwechegi ongʼere chon, ema owacho.\n“Kuom mano bucha wacho ni ok owinjore waket chik matek ni joma ok jo-Yahudi makoro olokore oyie kuom Nyasaye.\nNikech chike Musa osebedo kiyalo nyaka nene e mier duto, kendo kisomo e sinagoke Sabato ka Sabato.”\nBangʼ mano joote gi jodongo kod kanisa, nongʼado wach mondo giyier jomoko kuomgi gior Antiokia kaachiel gi Paulo kod Barnaba. Ne giyiero Judas ma niluongo ni Barsaba gi Sila, mane gin jotelo e dier owete.\nJogi noor gi baruwa mondiki kama: Wan joote gi jodongo, ma wan oweteu kuom Ruoth, Ne un joma ok jo-Yahudi moyie man Antiokia gi Siria kod Kilikia: Wamosou,\nWasewinjo kaka jomoko noa kuomwa ka wan to ne ok waorogi, mi gichandou ka githago chunyu gi weche mane giwacho.\nKuom mano, ne wawinjore waduto mondo wayier jomoko waor iru kod osiepewa mwageno, Barnaba gi Paulo,\nma gin joma osechiwo ngimagi ni Ruodhwa Yesu Kristo.\nKaluwore gi mano, waoro bende Judas gi Sila mondo onyisu gi dhogi weche mwandikonu e baruwani.\nEn dwaro mar Roho Maler kod marwa bende mondo kik wamiu tingʼ mapek moloyo chike mwamiyou e baruwani.\nKik ucham chiemo motimgo misango ne nyiseche manono, kik ucham remo; kik ucham ring jamni mode bende kik uterru. Ka uritoru kuom gigo duto, to unudhi nyime maber. Oritiuru.\nKuom mano, joote noor modhi nyaka Antiokia. Bangʼ chopo, negichoko kanisa kaachiel mi gimiyogi baruwano.\nKa ji nosomo baruwano negidoko mamor nikech weche mane ni e iye nojiwogi maber.\nJudas gi Sila, mane gin jonabi, nomedo wuoyo gi owete ka gijiwogi kendo gitegogi e yie.\nKane gisebet kodgi kuom ndalo moromo, owete nokowogi mondo gidhi gi kwe, kendo gidogi ir joma noorogi. [\nSila to noneno ni ber mondo odongʼ Antiokia.]\nKaachiel gi Paulo gi Barnaba kod ji mamoko, ka gipuonjo kendo giyalo wach Ruoth.\nBangʼ ndalo moko Paulo nowachone Barnaba niya, “Wadogi mondo walim jowete e mier matindo duto kuonde mwaseyale wach Ruoth, mondo wane kaka gidhi.”\nBarnaba ne dwaro mondo Johana miluongo ni Mariko odhi kodgi,\nto Paulo ne paro ni ne ok en gima ber mondo gidhi kode, nikech noseweyogi Pamfilia mi ok odhi kodgi nyime e tich.\nWachni nokelo pogruok e kind Paulo gi Barnaba, mine gipogore. Barnaba nokawo Mariko mi gikwangʼ gidhi Saipras,\nto Paulo noyiero Sila gidhigo, ka owete oketogi e bwo ngʼwono mar Ruoth Nyasaye.\nNowuotho e piny Siria gi Kilikia kojiwo kanisni.\nTich Joote 15:1\nTich Joote 15:2\nTich Joote 15:3\nTich Joote 15:4\nTich Joote 15:5\nTich Joote 15:6\nTich Joote 15:7\nTich Joote 15:8\nTich Joote 15:9\nTich Joote 15:10\nTich Joote 15:12\nTich Joote 15:13\nTich Joote 15:14\nTich Joote 15:15\nTich Joote 15:16\nTich Joote 15:17\nTich Joote 15:18\nTich Joote 15:19\nTich Joote 15:21\nTich Joote 15:22\nTich Joote 15:23\nTich Joote 15:24\nTich Joote 15:25\nTich Joote 15:26\nTich Joote 15:27\nTich Joote 15:28\nTich Joote 15:29\nTich Joote 15:30\nTich Joote 15:31\nTich Joote 15:32\nTich Joote 15:33\nTich Joote 15:34\nTich Joote 15:35\nTich Joote 15:36\nTich Joote 15:37\nTich Joote 15:38\nTich Joote 15:39\nTich Joote 15:40\nTich Joote 15:41


Kama e kaka nywol mar Yesu Kristo notimore: Noyudo min mare ma Maria osesingi ne Josef mondo okende, to kane pok gibedo kaachiel, noyude ka en gi ich kuom Roho Maler. Nikech Josef chwore ne en ngʼat makare, kendo ne ok odwar ni okuod wiye e nyim ji, omiyo nochano e pache mar weye ma lingʼ-lingʼ. To bangʼ paro mar timo kamano, Malaika mar Ruoth nofwenyorene e lek mowachone niya, “Josef wuod Daudi, kik iluor dhi gi Maria dala kaka chiegi, nikech gima otingʼo e iye owuok kuom Roho Maler. Obiro nywolo wuowi, kendo nyaka imiye nying ni Yesu, nikech obiro waro joge kogolo e richo.” Magi duto notimore mondo ochop gima ne Ruoth owacho gi dho janabi niya, “Nyako ngili biro mako ich minywol wuowi, mi nigiluonge ni Imanuel” (tiende ni, “Nyasaye ni kodwa”).\n to nonywolo nyathine makayo, ma wuowi. Ne oboye gi nanga kendo nokete e sanduku mar chiemb dhok, nikech ne onge thuolo e od welo. To ne nitie jokwadh rombe manodak oko e lek machiegni kanyo, ka girito jambgi gotieno. Malaika mar Ruoth nobiro irgi kendo duongʼ mar Ruoth Nyasaye norieny, molworogi, mine giluor. To malaika nowachonegi niya, “Kik uluor. Akelonu wach maber mar mor maduongʼ mabiro bedo ni ji duto. Kawuononi e dala mar Daudi, osenywolnu Jawar; en Kristo Ruoth. Mani nobednu ranyisi: Ubiro yudo nyathi ma obo gi nengni ka onindo ei sanduku mar chiemb dhok.” Apoya nono oganda maduongʼ mar jopolo nothinyore kod malaika ka gipako Nyasaye kendo wacho niya, “Duongʼ obed ni Nyasaye e polo malo kendo kwe obed e piny ne ji ma Nyasaye oyiero.” Kane malaika noseweyo jogi kendo dhiyo e polo, jokwath nowacho kendgi niya, “Wadhiuru Bethlehem mondo wane gima osetimore, ma Ruoth osenyisowa kuome ni.” Kuom mano negidhiyo mapiyo kendo negiyudo Maria gi Josef kod nyathi konindo e sanduku mar chiemb dhok. Kane gisenene, negilando wach mar gima ne owachnegi kuom nyathini, Kendo ji duto manowinjo wachni, nowuoro gima jokwath nowachonegi. To Maria nokano wechegi duto kendo nokanogi e chunye. Jokwath nodok, ka gipako Nyasaye kendo miyo Nyasaye duongʼ kuom gik moko duto mane gisewinjo kendo neno, mana kaka nosenyisgi. Odiechiengʼ mar aboro kane kinde monego otere nyangu ochopo nomiye nying ni Yesu, nyingno mane malaika osemiye kapok omak ichne.\n Bangʼ kane osenywol Yesu e dala mar Bethlehem e piny Judea, e ndalo loch Ruoth Herode, Joma Riek moko moa yo wuok chiengʼ nobiro Jerusalem, mi openjo niya, “Ere jal mosenywol mondo obed ruodh jo-Yahudi? Ne waneno sulwene yo wuok chiengʼ kendo wasebiro mondo walame.” Kane Ruoth Herode owinjo wachno, chunye nochandore, en kaachiel gi ji duto modak Jerusalem. Kane oseluongo jodolo madongo gi jopuonj chik duto mane otelo ne ji, nopenjogi kama nowinjore nywolie Kristo, Mesia. Negidwoke niya, “E Bethlehem manie piny Judea, nikech janabi nondiko kama: “ ‘To in, Bethlehem, manie piny Juda, ok itin ngangʼ e dier jotelo mag Juda; nikech kuomi ema jatelo mabiro kwayo joga ma jo-Israel biro ae.’ ” Eka Herode noluongo ajuokego lingʼ-lingʼ, kendo ne ononogi, mi neginyise kinde nogono mane sulwe onenore. Ne oorogi Bethlehem, kowacho niya, “Dhiuru kendo umany nyathino maber. E sa ma uyudeno to duognauru wach mondo an bende adhi alame.” Kane gisewinjo wach ruoth, negichako wuodhgi mi gidhi, kendo sulwe mane oyudo giseneno yo wuok chiengʼ notelonigi nyaka nochopo mi ochungʼ ewi kama ne nyathi nitie. Kane gineno sulweno, negibedo moil. To kane gichopo ei ot, negineno nyathino kod Maria min mare, kendo negikulore piny ka gilame. Bangʼe ne giyawo mwandugi kendo negimiye mich mag dhahabu, gi ubani gi mane-mane. To kaka nosesiemgi e lek ni kik gidog ir Herode, negidok thurgi gi yo machielo.\n E ndalogo, Kaisar Agusto nogolo chik mondo okwan ji e piny Rumi duto. (Ma ne en kweno mokwongo mane otimore ka Kwirinio ne en ruodh Siria.) To ngʼato ka ngʼato nodhi e dalagi owuon mondo ondik nyinge. Kuom mano, Josef bende noa e dala mar Nazareth, e piny Galili modhiyo Judea nyaka Bethlehem e dala mar Daudi, nikech ne en achiel kuom joodgi kendo anywola gi Daudi.\n Bangʼ mano ranyisi malich nonenore ei polo. Ne en dhako morwakore gi wangʼ chiengʼ. Dwe ne ni e bwo tiende, to wiye nosidhie osimbo mar sulwe apar gariyo. Ne en-gi ich, kendo noywak ka en girem nikech muoch ne kaye kodwaro nywol. Eka ranyisi machielo bende nonenore ei polo: ne en thuol mangʼongo, makwar man-gi wiye abiriyo kod tunge apar gi osimbo abiriyo mosidhi e wiyene. Iwe noywayo achiel kuom adek mar sulwe manie polo mi opudho kendo owitogi e piny. Thuol mangʼongono nochungʼ e nyim dhakono mane chiegni nywol, mondo ocham nyathine kosenywole. Dhakono nonywolo nyathi ma wuowi, nyathi ma wuowi mabiro locho korito ogendini gi ludh nyinyo. To nyathineno noyudhi moter malo ir Nyasaye e kom duongʼne.


SIGANA MAR 35\nWECHE madirom ariyo bang’ wuok Misri, Jo-Israel chopo e Got Sinai ma bende iluongo ni Horeb. Mani e kama Jehova ne owuoyoe kod Musa e bungu ma liel. Ji dak kanyo kuom kinde manok.\nSeche ma ji rito e tie got, Musa dhi e wi got. Malo e wi got kuno, Jehova nyiso Musa ni odwaro mondo Jo-Israel owinj dwonde, kendo gibedne oganda moyiedhi. Musa kaduogo piny, onyiso Jo-Israel gima Jehova owacho. Ji wacho ni gibiro timo kaka Jehova dwaro, nikech gidwaro bedo joge.\nKoro Jehova timo gima iwuoro. Omiyo iro wuok e wi got, kendo polo mor matek. Kendo owuoyo gi ji ni: ‘An e Jehova Nyasachu ma ne ogolou e piny Misri.’ Kendo ogolo chik ni: ‘Kik ulam nyiseche moko mak mana an.’\nNyasaye miyo Jo-Israel chike mamoko ochiko. Luoro omako ji ahinya. Ginyiso Musa ni: ‘In ema mondo iwach kodwa nikech waluor ni ka Nyasaye oloso kodwa to wanyalo tho.’\nBang’e Jehova nyiso Musa niya: ‘Bi ira malo e got. Abiro miyi kite ariyo mopadore kama andikoe chikena ma adwaro mondo ji orit.’ Kuom mano, Musa kendo dhi e wi got. Obedo kuno odiechieng’ gotieno kuom ndalo 40.\nNyasaye miyo ogandane chike mang’eny. Musa ndikogi piny. Nyasaye kendo miyo Musa kite ariyo mopadore kande. Nyasaye owuon ondiko e kitegi chike 10 ma ne owacho ni ji duto. Iluongogi ni Chike Apar.\nChike Apar-go gin chike madongo ahinya. Kata kamano, chike Nyasaye mamoko ma omi Jo-Israel, bende beyo. Achiel kuomgi en ni: ‘Nyaka iher Jehova Nyasachi gi chunyi duto, gi pachi duto kendo gi tekoni duto.’ To moro en ma: ‘Nyaka iher wadu kaka iherori iwuon.’ Yesu Kristo wuod Nyasaye ne owacho ni chike ariyo madongo-gi, ema ne Jehova omiyo ogandane ma Jo-Israel. Bang’e wabiro puonjore gik mang’eny kuom Wuod Nyasaye koda gi puonj mage.\nWuok 19:1-25; 20:1-21; 24:12-18; 31:18; Rapar mar Chik 6:4-6; Tim Jo-Lawi 19:18; Mathayo 22:36-40.


Muma Wacho Ang’o e Wi Tattoo? | Penjo ma Ji Nigo e Wi Muma\nSOM E Afrikaans Albanian Amharic Arabic Armenian Armenian (Ma Imbo) Assamese Azerbaijani Azerbaijani (Cyrillic) Bislama Bulgarian Catalan Cebuano Chavacano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitumbuka Cibemba Croatian Czech Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Peruvian Dhok mar Ranyisi ma Russian Dhok mar Ranyisi ma Spanish Dhok mar ranyisi ma Amerka Dholuo Dutch Efik Estonian Ewe Faransa Faroese Fijian Finnish Fon Ga Georgian German Greek Haitian Creole Hausa Hebrew Hiligaynon Hungarian Iban Icelandic Igbo Iloko Indonesian Isoko Italian Japanese Kabuverdianu Kikamba Kikuyu Kinyarwanda Kirghiz Kiribati Kirundi Kisungu Korean Kyangonde Latvian Lingala Lithuanian Luganda Macedonia Malagasy Malay Malayalam Maltese Mongolian Moore Myanmar Norwegian Nyungwe Nzema Oromo Ossetian Pangasinan Papiamento (Aruba) Papiamento (Curacao) Persian Polish Portuguese Portuguese (Portugal) Romanian Russian Réunion Creole Samoan Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spanish Sunda Swahili Swahili (Congo) Swedish Tagalog Tatar Telugu Tetun Dili Thai Tigrinya Tsonga Turkish Turkmen Ukrainian Urdu Urhobo Vietnamese Welsh Xhosa Yoruba Zulu\nMuma Wacho Ang’o e Wi Tattoo?\nMuma wuoyo e wi wachni dichiel kende e ndiko mar Tim Jo-Lawi 19:28, ma wacho niya: “Kik uket kido moro kuomu.” Nyasaye nomiyo oganda mar Jo-Israel chikni mondo gibed mopogore gi joma ne olworogi ma ne ndiko nyinge nyisechegi kata goro sanamu mag nyisechego e dendgi. (Rapar mar Chik 14:2) Kata obedo Jokristo ok nie e bwo Chik ma ne omi Jo-Israelni, puonj ma wayudo e ndikono en gima onego onon matut.\nBe Jakristo Onego Ogor Tattoo e Dende?\nNdiko maluwogi nyalo konyi ng’ado paro:\n‘Mon onego obidhre gi lewni . . . ma ok okalo tong’.’ (1 Timotheo 2:9) Mano en puonj ma chwo bende onego oluw. Kik warwakre e yo ma chwanyo jomoko kata mamiyo giketo pachgi kuomwa.\nJomoko goro tattoo e dendgi mondo ofwenygigo, to jomoko to goro tattoo mondo ginyis ni gin gi ratiro e wi dendgi. Kata kamano, Muma jiwo Jokristo ni, ‘Gichiw ringregi kaka misango mangima, maler kendo ma Nyasaye oyiego, ka gitiyone gi nyalogi mar paro.’ (Jo-Rumi 12:1) Ti gi ‘nyaloni mar paro’ mondo ing’e gimomiyo idwaro goro tattoo e dendi. Kapo ni idwa kete nikech jomoko okete kata idwa nyiso ni in e grup moro, to ng’e ni paro ma in-gono nyalo lokore bang’e. Ka inono matut gimomiyo idwaro goro tattoo e dendi, to ibiro ng’ado paro mariek.—Ngeche 4:7.\n“Ng’at matiyo matek kendo ma chano gik moko mos noyud gik mathoth, to ng’at marikni ok noyud gimoro.” (Ngeche 21:5, The Bible in Luo, 1976) Kinde mang’eny, joma goro tattoo e dendgi gin joma rikni nikech en gima nyalo ketho winjruokgi gi jomoko kendo nyalo monogi yudo tich. Rucho tattoo e del en gima ok yot, okawo pesa mathoth kendo okelo rem mang’eny. Nonro mosetim nyiso ni joma ogoro tattoo e dendgi ywago ang’e bang’e gimomiyo ne gigore.\nNgima kod Dak Dwoko Penjo ma Ji Nigo e Wi Muma


Wer 85—Beduru gi Chuny mar Rwako Ji | Wend Jokristo\nSOM E Abkhaz Acholi Afrikaans Akha Albanian Altai Amharic Amis Arabic Armenian Aukan Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Bolivian Bulgarian Bulgarian Sign Language Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Damara Dangme Danish Dayak Ngaju Dhok mar Ranyisi ma Brazilian Dhok mar Ranyisi ma Ecuadorian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Russian Dhok mar Ranyisi ma Swedish Dhok mar Ranyisi ma Thai Dhok mar ranyisi ma Amerka Dholuo Douala Drehu Dutch Edo Efik Esan Estonian Ewe Faransa Faroese Fijian Finnish Fon Fulfulde (Cameroon) Ga Garifuna Georgian German Ghomálá’ Gitonga Gokana Greek Guarani Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hunsrik Iban Ibanag Ibanda Icelandic Igbo Iloko Indian Sign Language Indonesian Isoko Italian Ivorian Sign Language Jamaican Creole Japanese Javanese Kabiye Kabuverdianu Kachin Karen (S'gaw) Kazakh Kazakh (Arabic) Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kisungu Kongo Konkani (Roman) Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lingala Lithuanian Lomwe Lovari Low German Luganda Lukhonzo Lunda Luvale Macedonia Macua Madagascar Sign Language Malagasy Malay Malayalam Maltese Mam Mambwe-Lungu Mapundugun Marshallese Mauritian Creole Maya Mazatec (Huautla) Medumba Min Nan (Taiwan) Mingrelian Mixe Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nsenga Nsenga (Mozambique) Nyaneka Nyungwe Nzema Okpe Oromo Ossetian Otetela Otomi Palauan Pangasinan Papiamento (Curacao) Persian Phimbi Pidgin (Cameroon) Pidgin (West Africa) Polish Ponapean Portuguese Portuguese (Portugal) Punjabi (Shahmukhi) Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarontongan Romanian Romany (Germany) Romany (Macedonia) Romany (Macedonia) Cyrillic Ronga Runyankore Russian Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Talian Tamil Tarahumara Tarascan Tatar Telugu Tetun Dili Tewe Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yemba Yoruba Zapotec (Isthmus) Zulu\nBeduru gi Chuny mar Rwako Ji\n1. Warwakou un duto mubiro\nWawinj Wachne koda yorene.\nOmiwa duto wechene madier;\nWatimo dwarone ka wan gi chuny mamor.\n2. Erokamano kuom owetewa,\nMa rwakowa kendo herowa.\nWadwaro siko ka waherogi,\nWarwako ji duto ma dichokre kodwa.\n3. Nyasaye gwelo ji duto e piny,\nJoma muol te oyud adiera.\nOywawa ire mana kuom Yesu.\nWarwakuru ji te gi chuny moyangore.\n(Ne bende Joh. 6:44; Fil. 2:29; Fwe. 22:17.)\nBeduru gi Chuny mar Rwako Ji (Wer 85)


Towacho-Komagome Tiempo histórico\nTime in Towacho-Komagome is mi. 27th ene. 7:46 |\nSalida de la luna: 02:08 PM